Dvosatno uživanje uz makedonsko devojče: Karolina ispunila srca na Kolarcu | Nostalgija.com\nDvosatno uživanje uz makedonsko devojče: Karolina ispunila srca na Kolarcu\nGočeva je u prepunoj sali izvela pesme koje se temelje na korenima makedonske narodne muzike\nKoncertom u prepunoj sali Kolarčeve zadužbine popularna pevačica Karolina Gočeva se, po prvi put, beogradskoj publici predstavila projektom ’’Makedonsko devojče’’.\nDvosatnim spektaklom u intimnoj atmosferi Kolarca, lepa Makedonka je doslovno oduševila Beograđane raskošnim interpretacijama pesama sa albuma ’’Makedonsko devojče 1’’ i ’’Makedonsko devojče 2’’.\nKoncert je otvorila numerom “Skopska magla“, nakon koje aplauzi nisu prestajali, a nasmejana Karolina je, inspirisana maglom u srpskoj prestonici, obećala je za sledeći put i beogradsku verziju ove teme.\nMeđu pesmama koje se temelje na korenima tradicionalne makedonske muzike, posebno emotivno bilo je izvođenje pesme “Koj da mi zapee“, koju je Gočeva izvela i na bis.\nOduševljenje je, između ostalog, izazvala i “zarazna” tema “Čalgiska“.\n– Jako sam srećna što sam imala priliku da pevam pred beogradskom publikom. Prezadovoljna sam reakcijama na pesme sa ovog projekta, na kome sam rad započela još 2008. godine. Nadam se da ću se od sada češće susretati sa sjajnom beogradskom publikom – kaže Karolina.\nHarizmatična pevačica nastupila je s bendom posebno oformljenim za ovaj projekat, a kao specijalan gost nastupio je virtuoz na trubi Džambo Agušev.\nOvako je Karolina otpevala “Dve liri” na Kolarcu:\nObjavljeno u kategoriji: Događaji, Zabava Oznake: beograd, Karolina Gočeva, KOLARAC, koncert, makedonsko devojče


VULIN OBIŠAO VOJNI DEO AERODROMA “MORAVA” · Kraljevo.online\nNASLOVNA VESTI VULIN OBIŠAO VOJNI DEO AERODROMA “MORAVA”\nVULIN OBIŠAO VOJNI DEO AERODROMA “MORAVA”\n98. vazduhoplovna brigada opremljena je najmodernijim sredstvima\nOdlazeči ministar odbrane, Aleksandar Vulin, zajedno sa komandantom RV i PVO general-majorom Duškom Žarkovićem, obišao je danas pripadnike 98. vazduhoplovne brigade na vojnom delu aerodroma “Morava” u Lađevcima.\nMinistar Vulin je nakon obilaska istakao da je 98. vazduhoplovn brigada opremljena nekim od naših najmodernijih sredstava, ali isto tako i vazduhoplovima kao što je Orao, na kojima se radi intenzivna modernizacija. “Ovde su i Mi-35, bespilotna letelica CH-92 i što je najvažnije, ovde su ljudi koji su prošli sve obuke, koji su prošli sve preobuke, koji su u stanju da koriste ovu najsavremeniju tehniku. Vojska je ponosna na svoje vazduhoplovstvo, ali vazduhoplovstvo ima puno razloga da bude ponosno na ljude iz 98. vazduhoplovne brigade. Ispravnost tehnike od 100 posto je nešto što ne mogu da kažu ni daleko veće, ni daleko bogatije armije nego što je naša”, istakao je ministar Vulin.\n“Ministarstvo odbrane nastaviće da radi na opremanju i modernizaciji, ali više i važnije od svega, radiće na tome da pripadnici 98. vazduhoplovne brigade budu zadovoljni, obezbeđeni i sigurni, da mogu da daju svoj maksimum. Radićemo na popuni, radićemo na novim generacijama pilota i tehničara, ali ovi ljudi moraju biti sačuvani, jer koliko njih čuvamo, toliko čuvamo bezbednost našeg neba”, zaključio je ministar Vulin.


"Za sve nedostaje političke volje" - Klix.ba\n"Za sve nedostaje političke volje"\n20.11.2009. u 15:40\nVisoki predstavnik Valentin Inzko podržava nastavak butmirskog procesa za ustavnu reformu u BiH koji su pokrenuli EU i SAD.\n"Činjenica da je međunarodna zajednica trebala da se uključi kako bi se ovaj proces pokrenuo jasno pokazuje potrebu za značajnom i konkretnom ulogom međunarodne zajenice u olakšavanju procesa ustavne reforme", navodi on u izvještaju koji će 23. novembra podnijeti Savjetu bezbjednostui UN.\nInzko smatra da je BiH u proteklih šest mjeseci napravila mali i ograničen progres u ispunjavanju programa reforme, a kao izuzetak navodi usvajanje zakona vezanih za liberalizaciju viznog režima i izdavanje prvih biometrijskih pasoša.\nTo, prema njegovim riječima, oživljava nadu da BiH možda i nije u tolikom zaostatku za susjednim zemljama u dobijanju prijema na bijelu Šengen listu.\nIncko u izvještaju kritikuje rad Savjeta ministara i Parlamentarne skupštine BiH za koji kaže da je pod uticajem negativne političke klime i zategnutih političkih odnosa.\n"Djelovanje Savjeta ministara i Parlamentarne skupštine BiH je bilo loše, sa postavljanjem etničkih i entitetskih interesa iznad državnih težnji da ispune uslove potrebne za članstvo u EU i NATO", pojašnjava on.\nVisoki predstavnik zamjeri Savjetu ministara da "zbog opstrukcije sa različitih strana" nije uspio da imenuje direktore tri važne državne agencije čija su mjesta bila dugo upražnjena ili čijim je vršiocima dužnosti istekao mandat: Direkcija za evropske integracije, PDV uprava, i Regulatorna agencija za komunikacije.\nIncko u izvještaju navodi da je vojna misija EUFOR ključni faktor bezbjednosti u BiH, ocjenjujući političku situaciju kao krhku i napetu.\n"BiH je nastavila sa implementacijom NATO programa `Partnerstvo za mir` iako opšta politička situacija ograničava napredak. Reforme su nastavljene, međutim, odlaganja ili zaustavljanja u procesu odlučivanja su nastavljena, posebno kada se sa tehničkog pređe na politički nivo", zaključuje on.\nU izvještajnom periodu, ocjenjuje Incko, nije ostvaren napredak po pitanju stvaranja povoljnije poslovne klime.\nOn detaljno opisuje kako su odnosi Srba i Bošnjaka u Republici Srpskoj pogoršani zbog odluke bošnjačkog kluba u Vijeću naroda iz jula da suspenduje svoj rad u ovoj instituciji dok Ustavni sud RS ne doda amandmane na svoja pravila procedure za sprečavanje „preglasavanja“ nesrba u slučajevima koje mu upućuje Vijeće naroda.\n"Povod je bila odluka Ustavnog suda RS kojom je odbačena bošnjačka primjedba po pitanju vitalnih nacionalnih interesa iz odluke Narodne skupštine RS da izbaci prefiks `bosanski` iz imena gradova Bosanski Brod i Bosanska Kostajnica. Sud je presudio da se prefiksi tiču države kao cjeline, a ne Bošnjaka specifično. Stoga, tu nije ni moglo biti nikakvog kršenja njihovih nacionalnih interesa", zaključuje Incko.\nU izvještaju se navodi i da su odnosi BiH sa susjednom Hrvatskom, Crnom Gorom i Srbijom uglavnom ostali stabilni.\nVisoki predstavnik kritikovao je kao veoma spor razvoj javnog sistema emitovanja u BiH za koji, prema njegovoj ocjeni, nedostaje politička podrška. Potencijalno opasnim po slobodu medija ocijenio je i podjelu pet miliona KM medijima u RS i najavio da će OHR i OEBS nastaviti da prate ovaj proces.\nKao važan uspjeh Incko navodi izbor BiH za nestalno mjesto u Savjetu bezbjednosti UN i generalno pozitivan trend u uspostavljanju demokratske parlamentarne kontrole u obavještajnom sektoru.\nOn podsjeća da postizanje prihvatljivog i održivog rješenja po pitanju državne imovine ostaje obaveza koju vlasti u BiH moraju ispuniti kako bi OHR bio zatvoren.


SDP pouzdan partner u sprovođenju politike unutarbošnjačkog pomirenja - Radio Televizija Novi Pazar\nApril 14, 2021 April 14, 2021 N A\t188 Views\nPredsednik Sandžačke demokratske partije Nihad Hasanović sastao se danas sa Geralnim konzulom Republike Turske u Novom Pazaru, Bašarom Bašolom.\n“Generalni konzulat u Novom Pazaru počeo je sa radom nedavno, a formiran je nakon višegodišnjeg, predanog zalaganja osnivača SDP Rasima Ljajića ostvarenju tog cilja. Istorijski trenutak za Sandžak, odluka o formiranju Konzulata je i rezultat ozbiljnog rada na izgradnji i očuvanju dobrih odnosa Srbije i Turske. Ne zaboravimo da je predsednik Repoublike Turske Redžep Taip Erdogan dva puta bio gost Novog Pazara, što je takođe izuzetno važno”, rekao je Hasanović.\nPrema njegovim rečima, od izuzetnog značaja je i višedecenijska, istorijska veza među Bošnjacima Srbije i Turske, koji su u svakom momentu most povezivanja i učvršćivanja odnosa dve zemlje.\nPredsednik Sandžačke demokratske partije Nihad Hasanović ističe da je Konzulat u Novom Pazaru višestruko značajan za narod u Sandžaku, i da će konzul Bašol i svi njegovi saradnici u SDP – u, kao odgovornoj političkoj patiji, uvek imati iskrenog sagovornika i pouzdanog partnera.\n“SDP je stranka svih dobronamernih ljudi različitih interesovanja, stručnih profila, partija koja uvažava sve generacije i nacionalnosti. Zastupamo i sprovodimo politiku saradnje i pomirenja, od čega nismo odustali ni pred najvećim izazovima. Sa kozulom smo danas razgovarali o oblicima podrške takvoj politici, čiji su neki od ciljeva jedinstvena Islamska zajednica i unutarbošnjačko pomirenje.\n← Poseta dobitnicima grantova za samozapošljavanje u okviru projekta Reintegracija\nRasim Ljajić: Neformalni predlog Janše o razrešenju krize je poziv na nove sukobe u regionu →


Obrenovac - Dnevni list Danas\nPočetna » Mesta » Obrenovac » Page 2\nTrivan: Namerno zakopan otpad\nNa privatnoj parceli nađeno je zakopano 25 tona opasnog otpada, izuzetno toksičnog za životnu sredinu, rekao je danas ministar za zaštitu životne sredine Goran Trivan na konferenciji za novinare u selu Vukićevica gde je nađen otrovni materijal.\nIzbegnuta ekološka katastrofa u Obrenovcu\nMinistarstvo zaštite životne sredine najavilo je danas da će medije sutra informisati o svim okolnostima izbegnute ekološke katastrofe u Obrenovcu, gde je pronađena protivzakonito zakopana količina od 20 tona opasnog otpada.\nProdužene četiri autobuske linije za Zvečku\nGradski menadžer Goran Vesić obišao je danas selo Zvečka u opštini Obrenovac i prisustvovao polascima prvih autobusa javnog prevoza koji od danas saobraćaju kroz najudaljenija mesta ovog naselja.\nMršević: SPS više ne postoji, ona se utopila u SNS\nSocijalistička partija Srbije više nema ništa sa ideologijom i politikom zbog koje je osnovana, ona se potpuno utopila u Srpsku naprednu stranku i glasa za zakone i odluke koje ugrožavaju upravo ciljnu grupu zbog koje SPS i postoji.\nPiše: M. D. Miljković 15. 12. 2017.\nRiblja Čorba u Obrenovcu 4.novembra\nSastav Riblja Čorba koji je aktivan punih 39 godina, u subotu 4. novembra održaće koncert u sportskoj hali Sportsko-kulturnog centra u Obrenovcu. Početak koncerta je zakazan za 20 časova.\nPiše: Danas Online 25. 10. 2017.\n"Srbija deo evropske porodice"\nPoslanik Evropakog parlment Derek Vughan poručio je danas da njegove kolege smatraju Srbiju delom evropske porodice i velikim prijateljem, kao i da joj čestitaju na dobro obavljenom poslu u saniranju posledica poplava iz 2014. godine.\nPiše: FoNet 18. 7. 2017.\nBlagojević: Imamo sistem za zaštitu od nepogoda\nDirektor Kancelarije Vlade Srbije za javne investicije Marko Blagojević istakao je danas da Srbija tri godine posle strašnih poplava 2014. godine ima sistem, pravila, zakonski okvir i novac za obnovu nakon neke nove, kako je rekao, „ne daj Bože“ prirodne nepogode.\nMladić star 27 godina utopio se jutros oko 4 sata u Zabranu kod Obrenovca, u reci Savi, nezvanično saznaje RTV Mag.\nPiše: Fonet 2. 7. 2017.\nGradi se nova fabrika soje u Obrenovcu\nGradonačelnik Beograda Siniša Mali posetio je danas radove na izgradnji fabrike za preradu sojinog zrna u Obrenovcu, koja će biti završena početkom naredne godine i zaposliti 90 ljudi.\nVesić: Kao u centru grada\nGradski menadžer Goran Vesić obišao je danas naselje Braće Jugović u Obrenovcu, gde je u toku izgradnja fekalne kanalizacije sa crpnom stanicom, i istakao da je vrednost radova nešto manja od 77 miliona dinara, a da će posao biti završen krajem oktobra.\nPiše: Fonet 28. 3. 2017.\nDanijelson: Migrantska kriza evropski izazov\nMigrantska kriza nije problem samo Srbije, već predstavlja evropski izazov i zahteva zajedničko rešenje, izjavio je danas zvaničkik Evropske komisije Kristijan Danijelson, posle obilaska prihvatnog centra za migrante u Obrenovcu.\nPiše: Fonet 24. 2. 2017.\nPolicijski čas i legitimacije za migrante\nKretanje migranata koji su privremeno smešteni u kasarni u Obrenovcu biće ograničeno i striktno kontrolisano po odluci gradske vlasti nakon optužbe jedne Obrenovčanke da ju je napala grupa migranata i pokušala da joj otme kolica sa detetom.\nPiše: A. Popović - M. D. Miljković 3. 2. 2017.\nObrenovčani podeljeni oko incidenta\nPo ulasku u Obrenovac, duž rute koja vodi do kasarne koja je sada privremeni kamp za prihvat migranata, u razmaku od po kilometar i po parkirana je po jedna policijska marica.\nPiše: M. D. Miljković 3. 2. 2017.\nČučković: Migranti van kasarne samo uz dozvolu\nMigranti smešteni u centru u kasarni Obrenovcu će ubuduće moći da napuštaju objekat samo uz dozvolu, kaže predsednik opštine Obrenovac Miroslav Čučković.\nPiše: Danas Online / B92 1. 2. 2017.\nPrevencija poplava u Obrenovcu\nRadovima na čišćenju kanala za odvodnjavanje na teritoriji opštine Obrenovac, završena je faza obnove, a počela faza ulaganja u prevenciju, kako se poplave od pre 2,5 godine više ne bi ponovile, izjavio je danas šef Delegacije EU u Srbiji Majkl Davenport, koji je obišao radove na čišćenju drenažnih kanala u obrenovačkom naselju Mladost.\n#fotodana #Danas: Digitalizovana izložba slika Vinsenta Van Goga u Seogwipo, Jeju, Južna Koreja Foto @epaphotos /… https://t.co/BcmYYBWr2N\nTribina #NijeFilozofskiĆutati na temu „Čemu služi istraživačko novinarstvo“ #Novinari #BrankicaStanković https://t.co/Vi8Gs70evK\n"Apelujem na stranačke kolege da se ubuduće svi suzdržimo da u javnosti komentarišemo unutarstranačka dešavanja".… https://t.co/bScS62Mf2A


KOVAČ PORUČIO: U Srbiji vlada virus velikosrpstva - Nova Borba\nKOVAČ PORUČIO: U Srbiji vlada virus velikosrpstva\nKovač dodaje da zvanični Beograd "ciljano širi osećaje osvete, huška srpski narod protiv drugih naroda i sprečava ga u tome da se dugoročno uspostavi dobrosusedska saradnja u evropskom duhu".\nŠef hrvatske diplomatije u tehničkoj vladi Miro Kovač izjavio je da se vlast u Srbiji "nije oslobodila virusa agresivnog velikosrpstva i jugoslovenskog komunističkog sistema i da dok to ne urade zvanični Beograd nikada neće ući u EU".\n"Srbiji će trebati puno pomoći, puno mukotrpnih reformi da bi usvojila evropske vrednosti, evropsku retoriku i evropsko postupanje. A to podrazumeva da će se predstavnici vlasti, rukovodeće strukture u Srbiji, morati zauvek osloboditi virusa agresivnog velikosrpstva i jugoslavenskog komunističkog štema", naveo je Kovač na svom Fejsbuk profilu.\nOptuživši Srbiju da je odgovorna za pokretanje ratova i stotine hiljada žrtava i uništenih egzistencija, Kovač dodaje da zvanični Beograd "ciljano širi osećaje osvete, huška srpski narod protiv drugih naroda i sprečava ga u tome da se dugoročno uspostavi dobrosusedska saradnja u evropskom duhu".\n"Da je to tako pokazao je i dokazao predsednik vlade Aleksandar Vučić 4. avgusta u Zemunu u svom govoru prilikom obeležavanja "Dana sećanja na stradanja i progon Srba" kada je akciju Oluju kojom su Hrvatska vojska i Hrvatska policija oslobodile okupiranu hrvatsku državnu teritoriju nazvao "zločinačkim konačnim rešenjem" spominjući "mnogo izvađenih srpskih očiju", "mnogo odsečenih srpskih ušiju i noseva", navodi Kovač.\nKovač primećuje da u govoru premijera Vučića nije bilo ni reči, kako kaže, o tome da se radi o "hrvatskoj državnoj teritoriji, da je nekoliko stotina hiljada Hrvata bilo prethodno proterano, da su mnogi Hrvati ubijeni, mučeni".\n"Je li to retorika, jesu li to metafore koje vode ka stvaranju dobrosusedske saradnje? Je li to retorika kojom Srbija misli da može ući u EU? Nema Srbiji sreće s takvim rečnikom, s takvom ideologijom, s takvim pristupom. Ni s falsifikovanjem podataka jer nije istina da je u jednom ljudskom veku "broj Srba u Hrvatskoj smanjen za 90 posto", naveo je Kovač.


Mečevi poslednjeg 30.kola Prve lige Srbije u sezoni 2019/20 na programu su ove subote, a u nastavku su parovi i termini susreta.\nDINAMO – KABEL (subota 20.jun, 17:30 časova)\nVranjski Dinamo u okviru 30.kola Prve lige Srbije na stadionu ’’Yumco’’ dočekuje goste iz Novog Sada, ekipu Kabela. Domaćini su tokom aktuelne sezone zabeležili devet pobeda, uz sedam remija i trinaest poraza, pa sa 34 boda na svom kontu trenutno zauzimaju 11.mesto na tabeli. U prethodnom kolu su kao gosti poraženi u duelu sa pirotskim Radničkim, a rezultat je bio 1:0. Gosti su tokom aktuelne sezone zabeležili četrnaest pobeda, uz deset remija i pet poraza, ali nakon kazne (-10) sa 42 boda na svom kontu trenutno zauzimaju 7.mesto na tabeli. U prethodnom kolu su kao domaćini poraženi u duelu sa ekipom Smedereva 1924, a rezultat je bio 0:1. Meč je zakazan za subotu 20.jun 2020.godine, sa početkom u 17:30 časova.\nMETALAC – NOVI PAZAR (subota 20.jun, 17:30 časova)\nMilanovački Metalac u okviru 30.kola Prve lige Srbije na svom stadionu dočekuje ekipu Novog Pazara iz istoimenog grada. Domaćini su tokom aktuelne sezone zabeležili petanaest pobeda, uz pet remija i devet poraza, pa sa 50 bodova na svom kontu trenutno zauzimaju 4.mesto na tabeli. U prethodnom kolu su kao gosti poraženi u duelu sa ekipom Grafičara, a rezultat je bio 2:1. Gosti su tokom aktuelne sezone zabeležili jedanaest pobeda, uz sedam remija i jedanaest poraza, pa sa 40 bodova na svom kontu trenutno zauzimaju 8.mesto na tabeli. U prethodnom kolu su kao domaćini odigrali nerešeno sa ekipom Radničkog 1923, a rezultat je bio 1:1. Meč je zakazan za subotu 20.jun 2020.godine, sa početkom u 17:30 časova.\nOFK BAČKA – RADNIČKI PIROT (subota 20.jun, 17:30 časova)\nEkipa OFK Bačka iz Bačke Palanke u okviru 30.kola Prve lige Srbije na svom stadionu dočekuje goste iz Pirota, ekipu Radničkog. Domaćini su tokom aktuelne sezone zabeležili petnaest pobeda, uz pet remija i devet poraza, pa sa 50 bodova na svom kontu trenutno zauzimaju 3.mesto na tabeli. U prethodnom kolu su kao gosti savladali ekipu Zemuna, a rezultat je bio 0:2. Gosti su tokom aktuelne sezone zabeležili dvanaest pobeda, uz sedam remija i deset poraza, pa sa 43 boda na svom kontu trenutno zauzimaju 6.mesto na tabeli. U prethodnom kolu su kao domaćini savladali ekipu Dinama, a rezultat je bio 1:0. Meč je zakazan za subotu 20.jun 2020.godine, sa početkom u 17:30 časova.\nOFK ŽARKOVO – KOLUBARA (subota 20.jun, 17:30 časova)\nBeogradski OFK Žarkovo u okviru 30.kola Prve lige Srbije na svom stadionu dočekuje goste iz Lazarevca, ekipu Kolubare. Domaćini su tokom aktuelne sezone zabeležili devet pobeda, uz deset remija i deset poraza, pa sa 37 bodova na svom kontu trenutno zauzimaju 10.mesto na tabeli. U prethodnom kolu su kao gosti odigrali nerešeno sa ekipom Trajala, a rezultat je bio 0:0. Gosti su tokom aktuelne sezone zabeležili trinaest pobeda, uz osam remija i osam poraza, pa sa 47 bodova na svom kontu trenutno zauzimaju 5.mesto na tabeli. U prethodnom kolu su kao domaćini poraženi u duelu sa ekipom Zlatibora, a rezultat je bio 1:2. Meč je zakazan za subotu 20.jun 2020.godine, sa početkom u 17:30 časova.\nRADNIČKI 1923 – ZEMUN (subota 20.jun, 17:30 časova)\nKragujevački Radnički 1923 u okviru 30.kola Prve lige Srbije na svom stadionu dočekuje ekipu Zemuna. Domaćini su tokom aktuelne sezone zabeležili deset pobeda, uz devet remija i deset poraza, pa sa 39 bodova na svom kontu trenutno zauzimaju 9.mesto na tabeli. U prethodnom kolu su kao gosti odigrali nerešeno sa ekipom Novog Pazara, a rezultat je bio 1:1. Gosti su tokom aktuelne sezone zabeležili osam pobeda, uz devet remija i dvanaest poraza, pa sa 33 boda na svom kontu trenutno zauzimaju 12.mesto na tabeli. U prethodnom kolu su kao domaćini poraženi u duelu sa ekipom OFK Bačka, a rezultat je bio 0:2. Meč je zakazan za subotu 20.jun 2020.godine, sa početkom u 17:30 časova.\nSINĐELIĆ – GRAFIČAR (subota 20.jun, 17:30 časova)\nBeogradski Sinđelić u okviru 30.kola Prve lige Srbije na svom stadionu dočekuje gradskog rivala, ekipu Grafičara. Domaćini su tokom aktuelne sezone zabeležili šest pobeda, uz sedam remija i šesnaest poraza, pa sa 25 bodova na svom kontu trenutno zauzimaju 14.mesto na tabeli. U prethodnom kolu su kao gosti poraženi u duelu sa ekipom Budućnosti, a rezultat je bio 2:0. Gosti su tokom aktuelne sezone zabeležili petnaest pobeda, uz šest remija i osam poraza, pa sa 51 bodom na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Metalca, a rezultat je bio 2:1. Meč je zakazan za subotu 20.jun 2020.godine, sa početkom u 17:30 časova.\nSMEDEREVO 1924 – TRAYAL (subota 20.jun, 17:30 časova)\nEkipa Smedereva 1924 iz istoimenog grada u okviru 30.kola Prve lige Srbije na svom stadionu dočekuje goste iz Kruševca, ekipu Trajala. Domaćini su tokom aktuelne sezone zabeležili devet pobeda, uz pet remija i petnaest poraza, ali nakon kazne (-10) sa 22 boda na svom kontu trenutno zauzimaju poslednje 16.mesto na tabeli. U prethodnom kolu su kao gosti savladali ekipu Kabela, a rezultat je bio 0:1. Gosti su tokom aktuelne sezone zabeležili šest pobeda, uz deset remija i trinaest poraza, pa sa 28 bodova na svom kontu trenutno zauzimaju 13.mesto na tabeli. U prethodnom kolu su kao domaćini odigrali nerešeno sa ekipom OFK Žarkovo, a rezultat je bio 0:0. Meč je zakazan za subotu 20.jun 2020.godine, sa početkom u 17:30 časova.\nZLATIBOR – BUDUĆNOST (subota 20.jun, 17:30 časova)\nČajetinski Zlatibor u okviru 30.kola Prve lige Srbije na svom stadionu dočekuje goste iz Dobanovaca, ekipu Budućnosti. Domaćini su tokom aktuelne sezone zabeležili trinaest pobeda, uz dvanaest remija i četiri poraza, pa sa 51 bodom na svom kontu trenutno zauzimaju 2.mesto na tabeli. U prethodnom kolu su kao gosti savladali ekipu Kolubare, a rezultat je bio 1:2. Gosti su tokom aktuelne sezone zabeležili pet pobeda, uz sedam remija i sedamnaest poraza, pa sa 22 boda na svom kontu trenutno zauzimaju pretposlednje 15.mesto na tabeli. U prethodnom kolu su kao domaćini savladali ekipu Sinđelića, a rezultat je bio 2:0. Meč je zakazan za subotu 20.jun 2020.godine, sa početkom u 17:30 časova.


Humani niški advokati i - izvršitelj - JuGmedia\nHumani niški advokati i – izvršitelj\nNIŠ – Akciji advokata Srđana Aleksića iz Niša da nadoknadu od 50.000 za političku funkciju u gradskoj opštini Medijana deli porodicama i udruženjima kojima je pomoć potrebna, ovog meseca pridružili su se i saradnici iz njegove advokatske kancelarije ali i izvršitelj Miljan Trajković pa je tako u Medija centru danas podeljeno ukupno 70.000 dinara.\nAleksićev saradnik Branko Stefanović je istakao je da će se akciji podele pomoći priključiti narednih meseci i pojedini niški privrednici, a biće pozvani i političari da to učine.\n„Cilj je da do sledeće jeseni iznos pomoći koja se mesečno deli dostigne 150.000 dinara“, rekao je Stefanović.\nU toku predizborne kampanje za minule lokalne izbore Aleksić je obećao da će, ukoliko mu gradjani ukažu povrenje kao kandidatu stranke „Iskreno za Niš“, nadoknadu za funkciju zamenika predsednika Skupštine GO Medijana dodeljivati ekonomski ugroženim pojedincima i organizacijama.\nOn nije prisustvovao ni ovoj, kao ni prethodnoj dodeli pomoći, a posredstvom svog saradnika je poručio da to ne čini kako njegovo prisustvo ljudi ne bi tumačili kao političku promociju.\nPomoć od 70.000 dinara, danas je podeljena na sedam jednakih delova a dobile su je samohrane majke Violeta Pujović i Ivana Milić, majka dečaka sa autizmom Valentina Gmitrović, šetočlana porodica Gorana i Višnje Krstić, studentkinja sa invaliditetom Martina Mitić, radnik Miodrag Filipović i Centar za unapredjenje društvene svesti.\nVozača usmrtio tovar iz kamiona\nPočela nova akademska godina za 233 brucoša u Vranju\nVlasotinčani dobili ugovore za energetsku sanaciju\nPredsednik opštine Bratislav Petrović i koordinator programa energetske sanacije, zamenik predsednika Vladimir Kocić uručili su danas ugovore izvođačima…\nKlub privrednika „Naissus“ dobio najveće gradsko priznanje\nKlub privrednika „Naissus“ Niš sastavljen je od tridesetak kompanija koje rade više od 20 godina. Ove kompanije zapošljavaju više od tri hiljade…


Fondacija “Slavko Ćuruvija”: Odluka Apelacionog suda od istorijskog značaja\nApelacioni sud će sutra započeti trodnevno razmatranje žalbi na prvostepenu presudu u slučaju ubistva Slavka Ćuruvije, saopšteno je iz Fondacije “Slavko Ćuruvija”, a odluka ovog suda imaće istorijski značaj za bezbednost novinara u Srbiji, ocenjuju iz ove organizacije.\nOdeljenje za organizovani kriminal Višeg suda u Beogradu prošle godine je na ukupno 100 godina zatvora osudilo četvoricu bivših pripadnika Resora državne bezbednosti. I odbrana i zamenik tužioca za organizovani kriminal uputili su žalbe Apelacionom sudu, uz zahtev da prvostepena presuda bude odbačena.\n„Prošlogodišnja presuda je prva, i zasad jedina, izrečena u Srbiji za ubistvo novinara. Nakon 21 godine od ubistva Ćuruvije i svih dokaza izvedenih tokom četvorogodišnjeg suđenja pred Višim sudom, porodica Slavka Ćuruvije, njegove kolege, ali i čitava medijska zajednica i građani Srbije, moraju konačno da dočekaju pravičnu presudu, a odgovorni za ovaj zločin moraju da se konačno nađu u zatvoru„, stoji u saopštenju Fondacije Slavko Ćuruvija.\nNavodi se da bi „svaka drugačija odluka značila da žrtve zločina koje je organizovala država ne mogu da očekuju pravdu“.\n„Stoga od Apelacionog suda očekujemo da omogući čitavom društvu da se konačno obračuna sa politički motivisanim zločinima režima Slobodana Miloševića i da pošalje jasnu i nedvosmislenu poruku da zločini protiv neistomišljenika ne mogu da ostanu nekažnjeni, a da počinioci napada na novinare zbog javno izgovorene reči nisu nedodirljivi“, naglašeno je u saopštenju.


► Bakić: Ovde će sukoba svakako biti, vlast je mafijaška i zarobila je državu\n"Jurićemo", rekao je, "po ulicama tih nekoliko lupeža koji su opljačkali zemlju i zaluđivali narod".\n"Potrebno je samo da deo njihovih sadašnjih pristalica shvati i prizna da su oni takođe deo opljačkanog naroda. Kada se to desi, a jednom će se desiti, onda će biti jurnjave po ulicama", rekao je Bakić.\nPrema njegovim rečima, "petog okrobra 2000. godine bila su dva smrtna slučaja, ali nije bilo sukobljavanja među građanima".\n13.06.2019, 15:58h SRPSKI NACIONALNI INTERES Preporuči\nSUKOBA NEĆE BITI, jer to odgovara radikalima i komunistima , koji ne žele u EU. Da bi Srbija u kratkom roku uvela EU standarde i ušla u EU , neophodno je da se obnovi Parlamentarna kraljevina po uzoru na skandinavske , gde Kralj ima protokolarnu funkciju, a vlast pripada narodu, tj neposredno izabranim predstavnicima u svim skupštinama (državnoj, pokrajinskim, opštinskim). Prethodno bi se u Srbiji formirale 4 RAVNOPRAVNE pokrajine bez državnih nadležnosti. Eventualne nove pokrajine bi bile takođe ravnopravne.


LSV Zrenjanin - Umesto trošenja na bendove novac usmeriti na lečenje građana\nHome \_ 2016 \_ Umesto trošenja na bendove novac usmeriti na lečenje građana\nLiga socijaldemokrata Vojvodine kao samo jedan od predloga da se bolje potroši novac predlaže da se nabavi još jedan aparat za preventivne preglede i dijagnostikovanje malignih bolesti. Podsećamo da zrenjaninskoj bolnici nije dovoljan samo jedan mamograf, koji nije uvek u funkciji, tako da ne pokriva ni redovne preglede. Jedan u mnoštvu predloga je i da se novac usmeri na refundaciju putnih troškova stanovnicima seoskih sredina koji su pozvani na preventivne preglede. Oni najčešće moraju da biraju između toga da li će da prehrane porodicu ili će doći na pregled i vrlo često biraju da se ne odazovu na pregled.\nNaša lokalna samouprava nema dovoljno sredstava zahvaljujući nesposobnosti gradske vlasti da privuče nove investicije i poveća budžet, ali i zahvaljujući veoma lošem Zakonu o finansiranju lokalnih samouprava koji su donele upravo njihove partijske kolege. Zato smatramo da bi trebalo pažljivo raspoređivati sredstva prema najvažnijim potrebama. Na ovaj način, organizovanjem zabava, šalje se poruka da se novcem građana ne raspolaže domaćinski nego po principu "hleba i igara".\nZa Ligu socijaldemokrata Vojvodine interesi građanki i građana su na prvom mestu i zato ćemo budno pratiti postupke vlasti i nećemo dozvoliti da se zanemaruju potrebe građana, jer vlast postoji zbog njih, a ne obrnuto.


MAJSTORI KUHINJE NA FIŠ FESTU Mediteranski specijalitet iz ŠERPE OD 1.000 LITARA\nLjubiša Vidović , Ana Županjevac\nFoto: Lj. Vidović / RAS Srbija\nZa dobru riblju čorbu potrebni su šaran, som ili deverika, paprika, luk, voda i strpljenje, priča Ivan Terek, višestruko nagrađivani majstor za ovaj specijalitet na sinoć otvorenom "Fiš festu" kod Kule Nebojša na Kalemegdanu.\nPosetioci festivala će do nedelje moći da uživaju u gastronomskim specijalitetima, ali i u dobroj muzici. Najatraktivniji događaji spremanje riblje čorbe u kazanima od 100 litara i mediteranskih specijaliteta u šerpi od 1.000 litara, kao i razna takmičenja kuvara.\n- Već 12 godina organizujemo ovaj festival, u pitanju je spoj gastronomskog, porodičnog, gradskog i zabavnog druženja. Gosti najviše vole riblju čorbu i mediteranske specijalitete, ali su im na vrhu prioriteta i šaran i pastrmke - kaže Nenad Živanović, najzaslužniji čovek sa organizaciju ovog festivala.\nFoto: A.Županjevac / RAS Srbija\nMajstor za riblju čorbu Ivan Terek sa kolegama za kazanom od 100 litara\nLjubitelji jela od "plodova mora i reka" na štandovima mogu da uživaju u porcijama riblje čorbe po ceni od 300 dinara, da probaju i ribu sa roštilja, pastrmku, lignje, šarana, deveriku za 300 do 350 dinara, tu su i nezaobilazne girice, ali se i za ljubitelje bureka ili ćevapa nađe poneki zalogaj.\nRIBLJA ČORBA U KAZANU OD 100 LITARA Otvoren "Fiš fest" na Kalemegdanu, a evo šta sve očekuje posetioce\nFESTIVAL HRANE I DOBE ZABAVE Od sutra do nedelje kod Kule Nebojša održava se FIŠ FEST\nU šerpi od 1.000 litara krčkale su se danas dagnje na beloj buzari, čiji su obavezni sastojci maslinovo ulje, beli luk, peršun, beli biber i belo vino, a porcija ovog specijaliteta je 350 dinara.\n- Mediteranske specijalitete u šerpi od 1.000 litara pravimo od 2009 godine. Tada su gosti imali priliku da probaju pasulj sa morskim plodovima, a od tada svake godine pripremamo nešto slično za naše goste - ističe Živanović.\nBluz i rok svirke na sceni\nU muzičkom delu festivala večeras nastupaju grupa "Cotton Pickers", od 20 sati su Inspektor Blaža i Kljunovi, sutra su na progrmau "Twighlit D.C." i "Rok lavirint", a poslednje večeri će nastupiti Nikola Grbić Grba i "Tintus bend".\nSUMNJIVA SEČA DRVEĆA U KOŠUTNJAKU Radnici, građani, ali i kamion koji je prevozio drva završili u POLICIJI\nSeča stabala u Košutnjaku pre nekoliko nedelja uzburkala je strasti jer su mnogi pomislili da je reč o nelegalnoj gradnji. Situacija se u međuvremenu donekle smirila nakon što je ustanovljeno da za nju postoji dozvola i da se krenulo u izgradnju sportske dvorane u okviru Republičkog zavoda za sport. Međutim, pored samog mesta na kojem će se sportska dvorana naći, tokom jučerašnjeg dana ponovo je došlo do seče koja je ovog puta - sumnjiva.\nMuška osoba nastradala je danas oko 15.30 sati u saobraćajnoj nesreći koja se dogodila na Obilaznici oko Beograda, u tunelu ka Resniku.\nOD "PIJANOG KOMARCA" DO "LETEĆEG MIKROFONA" Pogledajte kako je danas izgledao najluđi letački šou na Adi\nNajneobičnija koreografija i još zanimljivije letelice, ali i nekoliko stotina ljudi čije su oči bile uprte u vešte kreacije mahom mladih ljudi, obeležile su drugi Red Bul Flugtag letački šou na Adi Ciganliji.\nZbog KRATERA nasred ulice Mirijevci već mesec dana moraju da VOZE U SUPROTNOM SMERU\nVozači u Ulici Ladne vode u Mirijevu prinuđeni su poslednjih meseci da zaobilaze rupu na putu prelaskom u suprotnu traku, a sve od kada je jaka kiša odnela šljunak kojim je ona privremeno bila zatvorena.\nJeftinije nego kirija: Studenti žive i u hotelu\nPočela je trka za mesto u nekom od studentskih domova, a mnogi od akademaca koji ne budu na listi tokom studiranja boraviće u - hotelu.\nLETEĆE OPANCI, KLAVIRI, TENKOVI... Na Adi Ciganliji u nedelju se održava svetski letački spektakl\nDrugo izdanje Red Bul Flugtag letačkog šoua biće održano u nedelju, 30. juna, od 15 časova na makiškoj strani Ade Ciganlije, a posetioci mogu da očekuju letački šou iznenađenja, nastup Sare Jo, ali i ručno pravljene letelice - i to sve uz dobru muziku.\nIsključenje novogodišnjeg osvetljenja zbog štednje\nSvečano novogodišnje osvetljenje Beograda zbog racionalnije potrošnje električne energije biće isključeno ranije nego što je najavljeno, saopštilo je danas "Javno osvetljenje Beograda".\nPrvi tramvaj na konjsku zapregu povezao je Kalemegdan i Slaviju pre tačno 122 godine, a Beograd je 1892. godine bio jedan od prvih gradova sveta koji je uveo tramvaje. Pre Beograda „konjski tramvaj“ su imali samo Njujork, Pariz, London i Berlin.\nU Beogradu zabeležen VEOMA VISOK NIVO UV ZRAČENJA u 11 časova, ovo su PRAVILA kojih morate da se pridržavate\nVrednost UV indeksa izmerena u 11 časova u Beogradu je veoma visoka, stoji na zvaničnom sajtu Grada Beograda i Gradskog zavoda za javno zdravlje, te je neophodno da građani preduzmu adekvatne mere kako bi se zaštitili.\nU tuči u Hercegovačkoj dvojica ranjena nožem\nBeogradska Hitna pomoć obavila je tokom prethodne noći 132 intervencije, od kojih 38 na javnom mestu, rekla je portparol te službe Nada Macura.\n"I DANAS JE NEDELJA" Lik Duška Radovića ponovo krasi Dorćol\nNakon što su juče širom Beograda prekrečeni murali sa likovima Bore Todorovića, Harisa Brkića i drugih znamenitih ljudi koji su navijali za Partizan, momci iz grupe Grobarski treš romantizam već su prionuli obnovi i na staro mesto "vratili" Duška Radovića.\n"Priče moje mame o babici koja ju je porodila kada je rađala mog najmlađeg brata učinile su da poželim da se i ja bavim nečim tako lepim i humanim i, eto, posle 28 godina se nisam pokajala".\nSekretarijat za javni prevoz Beograda, po nalogu zamenika gradonačelnika Gorana Vesića, izvršio je kontrolu poštovanja ugovornih obaveza od strane prevoznika, a pre svega da li su u vozilima uključeni klima-uređaji, saopšteno je iz ovog sekretarijata.


Durmo za MeridianSportBH: “Znamo svoj cilj, a ka njemu idemo iz utakmice u utakmicu”\nU okviru petog kola Lige BiH, Sloboda je u subotu na svom parketu savladala Radnik sa 94:53. Ibrahim Durmo, košarkaš Tuzlaka, prokomentarisao je ovaj duel za MeridianSportBH.\nEkipa koju sa klupe predvodi Nedim Džemić je nakon prva dva poraza u domaćem šampionatu povezala tri trijumfa i došla do pozitivnog omjera.\n“Ovakva pobjeda nam znači mnogo, pogotovo jer su svi dobili šansu za igru, a kao glavni razlog bih izdvojio dobar fokus u napadu i u odbrani, uz našu nevjerovatnu energiju.\nZadovoljan sam jer smo se vratili na pobjednički niz, startovali smo sa dva poraza, ali to nas nije omelo jer smo znali da ćemo vremenom doći do željenih rezultata. Mi znamo svoj cilj, a to je vrh tabele i eventualna borba za plej-of, ali polako, ka tome idemo iz utakmice u utakmicu” – istakao je Ibrahim Durmo.\nPrethodni članakTadić: “Igramo lijep fudbal i pokazali smo to, dominirali smo u Portugalu i pobijedili”\nNaredni članakSilva: “Nismo ni u jednom trenutku bili bolji od Srbije i to je neprihvatljivo”


Posts by tag: kreativno\n20 Najkreativnijih znakova za toalet\n13 јула, 2016\nNajbolji dokaz da je vreme relativno i da postoje mesta gde vreme sporije teče jesu redovi za toalet.\nGrafički dizajn pročitaj više\nIndustrijski dizajn: 30 primera kreativnog dizajna kesica za čaj\n31 маја, 2016\nIndustrijski dizajn, iako namenjen masovnoj proizvodnji, uspeva da odoli pukoj reprodukciji i u njemu se može ogledati sva kreativnost dizajnera. Tako u poslednje vreme sve češće viđamo inovativna rešenja ambalaže, poput pakovanja, kutija, pa čak i kesica za čaj.\nDizajn ambalaže pročitaj više\nKreativni načini da iskoristite stare CD-ove\n12 јануара, 2015\nSećate li se dana kada smo imali pune police CD-ova, na kojima smo čuvali podatke za koje smo mogli tvrditi da su nam bitniji od života. Kako vreme teče navikli smo se da tehnologija napreduje sve brže i brže, pa samim tim i naše police ostaju zatrpane već zastarelim CD-ovima, koji polako gube svoju upotrebnu vrednost.\nZanimljivo pročitaj više\n31 Kreativna Vizit Kartica\n23 новембра, 2010\nDošlo je vreme kada su mnogi dizajneri počeli da pokazuju svoju kreativnost praveći ne tradicionalne vizit karte. Vizit kartica može Vam pomoći da impresionirate i u zadnjem momentu onoga sa kim imate sastanak i da Vam donese nove poslove. U ovom postu pokazaćemo Vam 31 različitu vizit kartu koje će Vas nadamo se inspirisati.


Ministar Dačić razgovarao sa ambasadorom Kraljevine Saudijske Arabije\nPrvi potpredsednik Vlade i ministar spoljnih poslova Republike Srbije Ivica Dačić primio je danas nerezidentnog ambasadora Kraljevine Saudijske Arabije Hani bin Abdulah al Mominaha, koji boravi u dvodnevnoj poseti Republici Srbiji.\nU razgovoru je konstatovano da postoji obostrani interes za unapređenje bilateralnih odnosa i saradnje, kao i da je potrebno intenzivirati politički dijalog između dve zemlje. Razgovarano je i o mogućnostima za unapređenje ekonomske saradnje. Ministar Dačić je istakao da je Srbija, u želji da sa Saudijskom Arabijom razvija odnose, otvorila ambasadu u Rijadu i izrazio očekivanje da će Saudijska Arabija uskoro otvoriti svoje predstavništvo u Beogradu.\nAmbasador Mominah zahvalio je na prijemu i preneo pozdrave ministra spoljnih poslova Saudijske Arabije Ibrahima al Asafa ministru Dačiću. Izrazio je spremnost njegove zemlje da sarađuje sa Srbijom na svim poljima, a naročito u oblasti poljoprivrede, turizma, omladine i sporta.\nAmbasador Mominah je tokom razgovora istakao da se nada da će u narednom periodu biti realizovane posete na visokom i najvišem nivou, kao i da će između dve zemlje biti potpisani sporazumi o saradnji u oblastima od obostranog interesa.


VIDEO: Više od 70 žena se udalo za drveće da ga spasi od seče | Novosadski informativni portal 021\nEkološki aktivisti isplanirali su ceremoniju kao odgovor na plan izgradnje 166 stanova gde se trenutno nalaze 74 stabla u Bristolu, prenosi Euronews Srbija.\nSvaka mlada nosila je venčanice koje su predstavljale različite kulture na ceremoniji, prenosi BBC. Iako brak nije pravno obavezujuć, žene su uverene da daju svoj glas u borbi za očuvanje lokalne prirode.\n"Udati se za drvo je apsolutna privilegija. To nije samo sentimentalni gest, već je veoma značajan i simboličan", kaže aktivistkinja i nevesta Suzan Haket, koja živi u toj oblasti.\nInače, tokom 2020. godine Velika Britanija je izgubila 4.150 hektara prirodne šume, uglavnom kako bi se prokrčio put za privatne objekte.\nOrganizatorka ovog događaja Sioban Kerans rekla je da se nadala da će ceremonija venčanja pokazati da je "drvo naš partner tokom života".\nKako navode organizatori, bili su inspirisani ženama Čipko u Indiji tokom sedamdesetih, koje su grlile drveće u Himalajima kako bi zaštitile šume od seče.\nSkoriji primer dolazi iz Meksika kada su žene u San Hasintu Amilpasu održale ceremoniju maosovnog venčanja kako bi podigle svest o ilegalnoj seči 2018. godine.\n"Udati se za drvo je način protesta, način da kažemo da moramo da prestanemo da uništavamo Majku prirodu svakog dana, svakog minuta, svake sekunde", rekla je tada mlada Dolores Lejcigi.\nArsić: Ne seče se samo tri odsto stabala na Fruškoj gori\nFOTO: Građani dežurali kod gradilišta budućeg suda, inspekcija najavila dolazak za tri do pet dana\nEKOLOGIJA\tFRUŠKA GORA\tseča drveća\n16.09.2021\t• 19:11\nIzgleda da je to jedini način da se spasi drveće:(\n15.09.2021\t• 18:14\nA Vi, Gustave, jeste topola, bagrem ili nežni maslačak?\n15.09.2021\t• 18:07\nNije navedeno u tekstu, ali se iskreno nadam da je drvo prethodno pristalo na ovaj ugovoreni brak. Ono što je zabrinjavajuće je što su udavače sebi dale za pravo da pretpostave pol drveta. Takođe bih skrenuo pažnju na alarmantnu diskriminaciju muških udavača koje uopšte nisu bile zastupljene u ovoj predivnoj manifestaciji sjedinjavanja ljudi i drveta. Neverovatno je da su u 21. veku muški pol isključen iz toliko sfera javnog života. Zar je moguće da je apsolutna privilegija udaje za drvo rezervisana samo za žene, a muškima predodređeno da budu deveruše, a nikada udavače?!


Uključivanje mladih u borbu protiv korupcije imaće pozitivne generacijske efekte (FOTO)\nSa neprocjenjivom energijom, entuzijazmom i strasti mladi predstavljaju važne učesnike u borbi protiv korupcije u svakom društvu. Uključivanje mladih u borbu protiv korupcije u BiH stvara dodatno vrijedan ljudski resurs čime im se stvara prilika da se bore za bolju perspektivu. Mladi često nisu ni svjesni da trpe posljedice koruptivnih dijela što se može dovesti u vezu sa nedostatkom tačnih informacija odnosno edukacijom o korupciji i njenim posljedicama kao i o principima dobre uprave što je polazišna osnova za jačanje svijesti o štetnosti ove pojave.\nStoga, pored uvođenja u nastavne planove i programe obrazovnih institucija u Bosni i Hercegovini neophodne su i adekvatne antikorupcijske aktivnosti i kampanje usmjerene na mlade koju bi ,uz eksperte, podjednako vodili i educirani mladi lideri. Ovo su samo neke od preporuka dokumenta „Mladi i korupcija“ autorice prof. dr Kanite Čizmić, koji je, ovih dana, prezentiran u okviru projekta „Bez štele i pošteno“ Uredu za borbu protiv korupcije i upravljanje kvalitetom Kantona Sarajevo, Agenciji za prevenciju korupcije i koordinaciju borbe protiv korupcije, Ministarstvu sigurnosti BiH, Fondu zdravstvenog osiguranja RS.\nPredstavnici institucija podržali su inicijativu mladih i istakli da se mladi ljudi moraju uključiti u prevenciju i borbu protiv korupcije koja je, kako su naglasili u Uredu za borbu protiv korupcije i upravljanje kvalitetom KS, jedan od najvećih problema bh društva.\n– Ne smijemo dozvoliti da mladi izgube provjerenje u sistem zbog izostanka pravosnažnih presuda za koruptivne radnje – istakli su u APIK-u. Inače tokom implementacije samog projekta timovi mladih su sarađivali i dobijali odgovore na upite od: Suda BiH, Državne agencije za istrage i zaštitu – SIPA, Transparency International-a, Tužilaštva BiH, Opštine Mrkonjić Grad, Opštine Jajce, Policijske stanica Jajce, Agencije za lijekove i medicinska sredstva BiH.\nDokument možete preuzet na linku koji je u nastavku: Dokument “Mladi i korupcija” Projekt “Bez štele i pošteno” implementira Ja bih u EU i sastavni je dio šire aktivnosti „Podrška građanima u borbi protiv korupcije“, koju kao vodeći partner vode Centri civilnih inicijativa (CCI) uz podršku USAID-a.\nU projekat je direktno uključeno 240 mladih ljudi, 30 nevladinih organizacija, uz podršku velikog broja medija, sa željom da promijene ustaljen šablon koruptivnog ponašanja, pozivom na akciju i pomoć, tražeći odgovore na javno poznate, aktuelne, protekle i neriješene slučajeva korupcije, mita, nepotizma i zloupotreba u obrazovanju, javnim nabavkama, pravosuđu, zdravstvu i farmaceutskoj industriji.\nPoruke na društvenim mrežama dosegle su ogroman broj građana BiH, a mladi su zagovaranjem prema nadležnim institucijama da se konačno riješe slučajevi korupcije, podsjetili javnost na „Pero“, „Respiratore“, „Pandoru“, „GSK“ i pozvali na aktivno građansko djelovanje u raznim oblastima i konkretnim slučajevima korupcije.\nNakon uspješno završene obrade slučajeva, produkcije i kampanja, na finalu takmičenja u Sarajevu izabrani su najbolji „zagovarači“. Pored timova takmičenju su prisustvovali i predstavnici nadležnih institucija i medija. Kampanja „Bez štele i pošteno“ je putem društvenih medija i kroz guerilla događaje koji su se održali u Mrkonjić Gradu, Jajcu i Sarajevu, dosegla izuzetno veliki broj građana BiH.\nMladi su pokazali ličnu hrabrost i neopterećenost u radu sa slučajeivma korupcije što je samo potvrdilo nalaze online ankete koja se vodila na društvenim profilima Ja bih u EU, da 91% mladih vjeruje da mogu i da se trebaju uključiti u suzbijanje korupcije.\n– Želim da mlade smatraju vrijednim i sposobnim kada se borimo za svoju budućnost, a ne lijenim i neobrazovanim kada napustimo državu, upravo iz razloga što nas se ne sluša i sklanja sa lica javnosti kada pričamo o ovakvim temama poput korupcije” – istakla je Lamija Lešo ispred #TimBombonjera.\nJedan od važnih rezultata „Bez štele i pošteno“ je i potpisivanje Memoranduma o saradnji Ja bih EU sa 30 organizacija civilnog društva OCD iz cijele BiH koji se usaglasile da će preventivno djelovati i promovisati proaktivnu ulogu nevladinog sektora u jačanju otpornosti društva na korupciju.\nRezultati će se moći pratiti na digitalnoj platformi Bez štele i pošteno: https://bezsteleiposteno.jabiheu.ba/\nSve aktivnosti kao i dokument „Mladi i korpucija“ urađene su s ciljem da doprinesu znanju mladih o štetnosti korupcije, smanjenju tolerancije na koruptivna ponašanja, jačanju vladavine prava i povjerenju građana u institucije.\nInvolviranje mladih u borbu protiv korupcije donosi nove i svježe ideje koje mogu biti dobra podloga za reforme mehanizama borbe protiv korupcije. Kombinacija energije, entuzijazma mladih sa profesionalnim vještinama i iskustvom starijih populacija povećati će zasigurno produktivnost i efekte borbe protiv korupcije. Na različite načine uključivanje mladih ljudi u mehanizam borbe protiv korupcije u Bosni i Hercegovini zasigurno će imati pozitivne generacijske efekte jer se oni tada pojavljuju kao ambasadori ispravnih društvenih vrijednosti.


Sudija u Libanu osudio premijera i bivše ministre za eksploziju u Bejrutu\nStatua libanskog umjetnika Hajata Nazera, napravljena od ostataka stakla, plastike i drugih materijala nastalih u eksploziji luke u Bejrutu\nLibanski istražni sudija optužio je vršioca dužnosti premijera Hasana Diaba i trojicu bivših ministara za nebrigu zbog eksplozije u luci u Bejrutu kada je u avgustu poginulo 200 ljudi, prenosi agencija Reuters.\nMeđu optuženima su bivši ministar finansija Ali Hasan Kalil, kao i bivši ministri javnih radova Gazi Zeaiter i Jousef Finianos, prenosi 10. decembra državna novinska agencija NNA.\nZeaiter je rekao Reutersu da će dati izjavu nakon što bude službeno obaviješten o optužbama. On je bio na čelu ministarstva javnih radova i transporta 2014. godine, nedugo nakon dolaska broda Rhosus koji je prevozio ogromne zalihe amonijum nitrata koji su eksplodirali u luci.\nZvaničnici su rekli da je amonijum nitrata, vrlo eksplozivna hemikalija, godinama nesigurno bio skladišten u luci koja se nalazi u srcu grada Bejruta.\nČetiri mjeseca nakon jedne od najvećih zabilježenih nenuklearnih eksplozija, u kojoj je povrijeđeno hiljade ljudi, žrtve još uvijek čekaju rezultate istrage za koju su njihovi čelnici obećali da će doći u roku od nekoliko dana nakon eksplozije u luci 4. avgusta.\nSudija koji vodi službenu istragu, Fadi Savan, poslao je pismo prošlog mjeseca tražeći od parlamenta da ispita 10 bivših ministara.


Ceremonija proglašenja izabranih projekata civilnog društva koje finansijski podržava Fond Zapadnog Balkana (WBF) održana u Tirani\nU ime Bosne i Hercegovine, koja ove godine predsjedava Fondom Zapadnog Balkana (WBF)., pomoćnik ministra vanjskih poslova za multilateralne odnose Almir Šahović učestvovao je 8. maja 2018. godine u Tirani na svečanoj ceremoniji proglašenja izabranih projekata civilnog društva, čiju će realizaciju finansijski podržati Fond Zapadnog Balkana (WBF).\nRiječ je o 18 projekata koji obuhvataju 84 nevladine organizacije sa prostora Zapadnog Balkana. Projekti su izabrani u okviru prvog poziva za prezentaciju projekata Fonda Zapadnog Balkana, na kojem je bio predstavljen 351 projekat, uz učešće 1300 nevladinih organizacija.\nU svom izlaganju, pomoćnik ministra Šahović istakao je značaj Fonda Zapadnog Balkana (WBF) kao jedinstvene regionalne organizacije usmjerene na podršku civilnom društvu. Naglasio je da uspostava Fonda Zapadnog Balkana pokazuje i koliko se regija Zapadnog Balkana promijenila u proteklom periodu u pozitivnom smislu. Podvukao je značaj daljeg intenziviranja aktivnosti Fonda, kao najboljeg načina za promovisanje još veće povezanosti građana Zapadnog Balkana, kroz realizaciju zajedničkih projekata.\nNa ceremoniji u Tirani učestvovali su predstavnici zemalja Zapadnog Balkana i Evropske unije (EU).\nZa vise informacija i aplikacije za finansiranje projekata u okviru WBF: westernbalkansfund.org


Slikarska duša istoka\nNaslovna Kultura Izložbe Slikarska duša istoka\nU Galeriji Kulturnog centra u ponedeljak, 25. marta, otvorena je izložba slika pod nazivom „Slikarska duša istoka“ Srpsko-ruskog udruženja slikara umetnika „Vukadinović“ iz Stanišića.\nSRU je nastalo kao simpozijum „Vukadinović“ 2013. godine i do sada je održano devet saziva (tri u Crnoj Gori i šest u Srbiji). Više od stotinu umetnika je uzelo učešće na njima iz Srbije, BiH, Crne Gore, Rusije, Belorusije, Slovačke, Mađarske, Uzbekistana, Jermenije, Ukrajine,Severne Makedonije, Nemačke i Turske.\nProjekat „Slikarska duša istoka“ obuhvata umetnike iz 20 zemalja. Osnivač i predsednik SRU „Vukadinović“, Đorđe Vukadinović:\n– Pored ove izložbe u vašem gradu, planiramo još šest ove godine u Vršcu, Paraćinu, Beogradu, Subotici, Novom Sadu i Andrićgradu, a potom iduće godine u Bratislavi, Minsku, Jaroslavu, Moskvi, Sankt Petersburgu, a najverovatnije i Ukrajini i Jermeniji. Mogu da kažem da su izložene slike vrhunska dela, u pitanju su najbitnija imena svojih zemalja, počevši od zaslužnih i narodnih umetnika i profesora na najprestižnijim akademija svojih zemalja.\n– Prvi i osnovni cilj projekta je da se Srbija dobro pozicionira i da vratimo svest o kulturi u ovoj državi, jer smatram da smo je malo izgubili. Inostranim umetnicima želimo da predstavimo Srbiju onakvu kakva je uvek bila i treba u budućnosti da izgleda, a da oni svoje pozitivne utiske ponesu u svoje zemlje, gde njihova reč mnogo znači i oni će propagirati Srbiju na najbolji mogući način.\nIzložena dela zainteresovani mogu videti u Galeriji KC tri nedelje od datuma otvaranja.\n"Slikarska duša istoka"\nPrethodni tekstBranimir Kuzmančev novi sekretar Skupštine opštine\nSledeći tekstŠarčević: Ukinuti zabranu zapošljavanja u prosveti


Stefanović o hapšenjima: U Srbiji jači škaljarski klan - KRIK\nObjavio/la KRIK.rs 11 januara, 2019\nMinistar unutrašnjih poslova Nebojša Stefanović rekao je danas da je policija uhapsila oko 150 osoba i da je raspisana poternica za Filipom Koraćem, saradnikom poznatog kriminalca Luke Bojovića, koji je blizak škaljarskom klanu. Stefanović je naveo da u Srbiji intenzivnije deluje škaljarski klan i da je zbog toga više uhapšenih pripadnika ove kriminalne grupe – za razliku od njihovih suparnika iz kavačkog klana. Ova dva klana trenutno su u ratu koji je odneo veliki broj života.\n„Bez obzira na to da li će neka od ovih lica biti puštena ili ne, nećemo stati u progonu onih koji se bave najtežim krivičnim delima poput trgovine narkoticima i time finansiraju dalje učešće u organizovanom kriminalu“, rekao je Stefanović, ali nije precizirao zbog kojih sve krivičnih dela je uhapšeno 150 osoba.\nOn je naveo i da je za Filipom Koraćem, koji je u policijskim dokumentima označen kao desna ruka kriminalca Luke Bojovića, raspisana crvena Interpolova poternica. Stefanović, međutim, nije želeo da kaže zbog čega srpska policija traga za Koraćem.\n„Mi možemo da vam kažemo koga smo mi sve pohapsili i iz škaljarskog i iz kavačkog, ali to nisu jedini“, rekao je Stefanović. Na pitanje da navede imena uhapšenih članova kavačkog klana ipak nije želeo da odgovori.\nOn je dodao i da trenutno u Srbiji intenzivnije deluje škaljarski klan i da je veći broj njegovih članova uključen u kriminalne aktivnosti, te da ako jedan klan ima više pripadnika – biće više hapšenja članova te grupe.\nŠkaljarski i kavački klan su u ratu od 2014. zbog sukoba oko droge. Nakon što su obračuni počeli, sve ozbiljnije kriminalne grupe iz Srbije i Crne Gore su se priklonile jednoj od ove dve grupe, piše u izveštaju obaveštajne agencije o sukobu klanova čiju kopiju poseduje KRIK.\nVeze kriminalnih grupa u policiji\nStefanović je negirao otkića medija da pripadnici kavačkog klana i grupe povezane sa njima imaju veze u policiji rekavši da su to „besmislene teorije“.\nOve veze otkrivene su nedugo nakon ubistva kriminalca Aleksandra Stankovićeva zvanog Sale Mutavi, koji je bio narko-diler, vođa navijačke grupe i blizak kavačkom klanu. Tada su se u javnosti pojavile fotografije koje svedoče o njegovom prijateljstvu sa pripadnikom Žandarmerije Nenadom Vučkovićem zvanim Vučko, koji je blizak državnoj sekretarki MUP-a Dijani Hrkalović.\nTakođe, nakon što je jedan od istaknutih ljudi kavačkog klana Davorin Baltić ubijen pre godinu dana, otkiveno je da bio u kumovskim vezama sa policajkom Marijom Nikolić. Ona je nakon što je Baltić ubijen u svojim kolima, iznela iz automobila i bacila njegov pištolj, zbog čega joj se trenutno sudi.\nStefanović je danas naveo i da su policija i tužilaštvo rasvetlili oko 80 odsto svih ubistava u Srbiji, navodeći da mu nije poznata statistika koliko je onih koja se dovode u vezu sa kriminalnim obračunima.\n„To je dobar rad. Današnja akcija je upravo poruka svima koji se bave organizovanim kriminalom, da ćemo te ljude progoniti na svakom mestu. Da li su to crnogorski mafijaški klanovi, iz Bosne i Hercegovine ili drugih država… Mi hoćemo da kontinuirano i u saradnji s policijama drugih država, snažnim delovanjem, svakoga dana, pokažemo da izvršavanje tih dela mora da se zaustavi.“\nPodaci KRIK-ove „Crne knjige“ demantuju Stefanovića. Tokom 2018. godine u Srbiji je u kriminalnim obračunima ubijeno 29 osoba – gotovo duplo više nego prethodne godine od kojih nijedno nije pravosnažno rešeno, a u polovini slučajeva nema osumnjičenih.\nPodaci iz „Crne knjige“ pokazuju i da je u poslednjih pet godina u Srbiji bilo 82 mafijaške likvidacije, od kojih je sudski epilog dobilo svega sedam, dok su ubice nepoznate u oko 60 odsto slučajeva.\nPogledajte „Crnu knjigu“ – bazu žrtava kriminalnih obračuna u Srbiji i Crnoj Gori.


- Ukupno će oko 5,8 miliona građana Srbije dobiti po 20 evra novčane pomoći države, koje isplaćujemo u okviru trećeg paketa podrške privredi i građanima u cilju ublažavanja posledica pandemije korona virusa. Novac će sutra biti isplaćen za 1.743.929 penzionera, primalaca socijalne pomoći i lica u Zavodu za izvršenje krivičnih sankcija - rekao je Siniša Mali.\nZatim će, u sredu, 8. decembra, precizirao je ministar, novac biti isplaćen za 2.328.123 građanina, a u četvrtak, 9. decembra, novac će dobiti još 1.729.707 građana Srbije.\n- Za ovu meru podrške ukupno je opredeljeno 13,6 milijardi dinara, a isplatom tog novca završavamo isplate u okviru trećeg paketa podrške u ovoj godini - rekao je ministar Mali i podsetio da je do sada uspešno realizovano tri paketa podrške privredi i građanima Srbije koja su ukupno vredna oko osam milijardi evra, odnosno oko 17 odsto BDP.\n- Podsećam vas i da su penzioneri u septembru dobili po 50 evra novčane podrške, a naši najstariji sugrađani mogu da očekuju još po 20.000 dinara u februaru, kao što smo i predvideli budžetom za 2022. godinu - naveo je ministar finansija.\n- Stabilne javne finansije i jaka ekonomija omogućile su nam da sve što smo obećali isplatimo bez dana kašnjenja. Merama koje smo sproveli zadržali smo optimizam građana, koji nisu smanjili potrošnju zbog pandemije korona virusa. Pokazali smo da je Srbija jaka i stabilna i da je tu za svoju privredu i građane, kao i da odlični ekonomski rezultati koje postižemo nisu slučajni - dodao je Siniša Mali.\nMali je podsetio da je Srbija u trećem kvartalu ostvarila stopu privrednog rasta od 7,7 odsto, a da će u ovoj godini imati stopu rasta od preko sedam odsto.\n- Ako se tome doda prošlogodišnji rezultat od tek minus 0,9 odsto, jasno je da ćemo imati jedan od najboljih rezultata u Evropi kada je kumulativni rast BDP-a u pitanju. Takođe, naš javni dug je pod kontrolom i ostaće na nivou ispod 60 odsto, a nezaposlenost je na silaznoj putanji, uprkos pandemiji. Sve su to odlične vesti za naše građane, i sjajan pokazatelj ekonomske snage naše zemlje - zaključio je ministar Siniša Mali.\nSiniša Mali penzioneri 20 evra pomoć 20 evra 20 evra u decembru 20 evra za penzionere\n98 ĐOKOVIĆ PRAVI LEK PROTIV KORONE: Poseduje 80 posto danske firme


Vakcinisano više od 500 pripadnika MUP-a | Happy BSC portal\nVakcinisano više od 500 pripadnika MUP-a\nMinistar unutrašnjih poslova Aleksandar Vulin, koji je obišao policijske službenike na sajmu, istakao je da mu je veliko zadovoljstvo i čast što vidi veliki odziv pripadnika struktura bezbednosti, policije, vojske i Bezbednosno-informativne agencije za vakcinaciju, čime daju primer ostalim građanima, saopštio je MUP.\n- Da bismo mogli da radimo svoj posao moramo da ostanemo zdravi, moramo da sačuvamo ljude. Zahvalan sam predsedniku Republike Srbije Aleksandru Vučiću što je odredio upravo policiju i Ministarstvo unutrašnjih poslova za jedan od prioriteta. Znači nam kada ljudi vide i razumeju, a posebno kada državno rukovodstvo vidi i razume koliko je policija važna za funkcionisanje zemlje i koliko moramo sačuvati svakog policajca - istakao je Vulin.\n- To ni mnogo bogatije i razvijenije zemlje nisu priuštile svojim građanima, a zahvaljujući predsedniku Vučiću Srbija može da se pohvali baš time - rekao je Vulin.\nAdvokat otkazao punomoćje Miki Aleksiću kada je saznao ko je jedna od žrtava!


U PORASTU BROJ INICIJATIVA ZA ISPITIVANJE USTAVNOSTI PROPISA DONETIH TOKOM VANREDNOG STANJA\nU poslednjih sedam dana, Ustavnom sudu Srbije upućeno je nekoliko inicijativa za ocenu ustavnosti uvođenja vanrednog stanja. Grupa advokata podnela je prošle nedelje Ustavnom sudu Srbije inicijativu za ocenu ustavnosti Odluke o proglašenju vanrednog stanja ("Sl. glasnik RS", br. 29/2020) usled zdravstvene krize izazvane koronavirusom, koju osporavaju sa stanovišta ispunjenosti opštih uslova i načina donošenja odluke. Ista grupa, podnela je pre dva dana inicijativu za ocenu ustavnosti i zakonitosti Uredbe o načinu učešća optuženog na glavnom pretresu u krivičnom postupku koji se održava za vreme vanrednog stanja proglašenog 15. marta 2020. godine ("Sl. glasnik RS", br. 49/2020).\nPodnosioci inicijative za uvođenje vanrednog stanja navode da je ta odluka doneta iako nisu ispunjeni uslovi za proglašenje vanrednog stanja, bez saglasnosti Narodne skupštine Republike Srbije i bez adekvatnog objašnjenja zašto se najviše zakonodavno telo nije sastalo da razmatra uvođenje restriktivnih mera.\nSlične inicijative nadležnom sudu uputile su i grupa advokata iz Niša, ali i Upravni odbor Advokatske komore Srbije (AKS), koji je saopštio da odluka predsednika Republike, Vlade i Narodne skupštine ne sadrži objašnjenje zašto se parlament nije sastao i nije doneo tu odluku.\nAdvokatska komora Vojvodine je takođe izrazila zabrinutost za poštovanje ljudskih prava tokom vanrednog stanja, i pozvala najviše državne organe da "hitno razmotre mogućnost održavanja sednice Narodne skupštine, u skladu sa članovima 200. i 202. Ustava Republike Srbije ("Sl. glasnik RS", br. 98/2006)".\nSkoro istovremeno, Beogradski centar za ljudska prava takođe je podneo Ustavnom sudu još jednu inicijativu za ocenu ustavnosti dva člana Uredbe o merama za vreme vanrednog stanja ("Sl. glasnik RS", br. 31/2020, 36/2020, 38/2020, 39/2020, 43/2020, 47/2020 i 49/2020) kao i Naredbe o ograničenju i zabrani kretanja lica na teritoriji Republike Srbije ("Sl. glasnik RS", br. 34/2020, 39/2020, 40/2020, 46/2020 i 50/2020).\nSporna stavka u Naredbi je ta, kako navode, je što se Vlada Republike Srbije nije propisala konkretne mere odstupanja od ljudskih i manjinskih prava, već je ovlastila Ministarstvo unutrašnjih poslova da, uz saglasnost Ministarstva zdravlja, to učini sopstvenom odlukom.\nBeogradski centar za ljudska prava takođe je naknadno ocenio da se uvođenje takozvanih "Skajp suđenja", predviđenih za saslušavanje osumnjičenih za kršenje propisa uvedenih tokom vanrednog stanja, "može da umanji garancije za zaštitu od zlostavljanja", kao i da nisu u skladu sa praksom Evropskog suda za ljudska prava.\nJoš jedna organizacija civilnog društva, Inicijativa za ekonomska i socijalna prava A11, prethodno je saopštila da je opasnost od pandemije mogla da se tretira u skladu sa Zakonom o zaštiti stanovništva od zaraznih bolesti ("Sl. glasnik RS", br. 15/2016) i pratećim podzakonskim propisima, odnosno da uvođenje vanrednog stanja nije bilo neophodno.\nNavodi se i da je Uredbom o prekršaju za kršenje naredbe ministra unutrašnjih poslova o ograničenju i zabrani kretanja lica na teritoriji Republike Srbije ("Sl. glasnik RS", br. 39/2020) propisano da se za isto delo učinilac može kazniti dva puta, i u prekršajnom i u krivičnom postupku, a da je to princip od kog se po Ustavu "ne može odstupiti ni u kom slučaju".\nIzvor: Vebsajt Nova ekonomija, 09.04.2020.


Drugi krug predsedničkih izbora u Srbiji - kandidati Tomislav Nikolić i Boris Tadić\nIzvršni direktor Centra za slobodne izbore i demokratiju Zoran Lučić rekao je danas da je do 17 časova glasalo 50,5 odsto birača, odnosno oko 3.400.000 gradjana.\n"Ako se nastavi ovim tempom do zatvaranja biračkih mesta glasaće 64 odsto, odnosno 4.400.000 birača", rekao je Lučić na konferenciji za novinare.\nOn je dodao da je do 17 časova glasalo 300.000 više birača nego do zatvaranja biračkih mesta na predsedničkim izborima 2004. godine. Prema njegovim rečima, na osovu šest obradjenih biračkih mesta na birališta je izašlo 2,5 odsto birača više nego do 17 časova u prvom krugu predsedničkih izbora, 20. januara.\nU Beogradu je glasalo 50,8 odsto, dok je u prvom krugu taj postotak iznosio 46,2 odsto. U centralnoj Srbiji do 17 časova glasalo je 49,9 odsto, dok je u prvom krugu taj broj bio 48,8 odsto. U Vojvodini je do 17 časova glasalo 52,5 odsto, dok je u prvom do tog vremena glasalo 49,9 odsto. Na Kosovu je glasalo nešto manje od 42 odsto birača. Lučić je naveo da je do 14 časova po satu izlazilo oko 6 odsto biračkog tela, ali je taj prosek sada malo opao.\nProgramski direktor CESID-a Marko Blagojević rekao je da su zabeležene sitne nepravilnosti koje ne mogu da utiču na tok izbornog procesa.\n"Te nepravilnosti mogu eventulano uticati na ponavljanje izbora tamo gde su se dogodile", naveo je Blagojević.\nGrađani Srbije se izjašnjavaju za jednog od dva kandidata za predsednika Srbije - Borisa Tadića iz Demokratske stranke i Tomislava Nikolića iz Srpske radikalne stranke. Do 10 časova glasala su oba predsednička kandidata, kao i lider Liberalno-demokratske partije Čedomir Jovanović.\nGlasao je i najbolji srpski teniser svih vremena Novak Đoković. On je glasao na biračkom mestu u Osnovnoj školi "Bora Stanković" na Banjici. Đoković je na biralište došao oko 9.30 časova zajedno sa ocem Srđanom i dedom Vladom, a prisutni su ga dočekali aplauzom. Najbolji srpski teniser nije davao izjave posle glasanja, ali se zato slikao sa košarkašicama osnovne škole i na terenu nekoliko puta bacio loptu prema košu.\nGrađani Srbije izabraće petog predsednika Republike, na osmim po redu predsedničkim izborima od uvođenja višestranačkog sistema 1990. godine. Posle zatvaranja biračkih mesta znaće se i da li će biti oboren rekord izlaznosti iz 1990. godine kada je 71,5 odsto građana biralo predsednika.\nU prvom izbornom krugu 20. januara na birališta je izašlo 61,38 osto birača koji su glasali za devet predsedničkih kandidata. Nikolić je osvojio 39,99 odsto ili 1.646.172 glasova, a Tadić 35,39 odsto, odnosno 1.457.030 glasova.


Poziv građanima da predlože kulturne sadržaje u svojim naseljima - Novi Sad\nPoziv građanima da predlože kulturne sadržaje u svojim naseljima\n11:01:00 26.01.2018, Komentara: 0\nNovi Sad - Novosađani koji žele da predlože kulturne sadržaje na Novom naselju, Slanoj bari i Klisi, u Almaškom kraju na Podbari i u Sremskim Karlovcima, odnosno naseljima u kojima Fondacija "Novi Sad 2021" planira izgradnju Kulturnih stanica, mogu to uraditi 27. i 28. januara.\nFondacija poziva građane da se u narednim danima odazovu anketarima, kao i da potraže štandove na kojima će moći da se informišu i da daju svoje predloge i sugestije. Štandovi će biti postavljeni na Klisi, ispred sportskog centra, na Novom naselju kod crkve (ugao Bul. Slobodana Jovanovića i Radomira Raše Radujkova), na Podbari u Kosovskoj 33 i u centru Sremskih Karlovaca, ispred starog bioskopa.\nU okviru priprema za 2021. godinu, kada će Novi Sad biti Evropska prestonica kulture, Fondacija "Novi Sad 2021" realizuje niz projektnih aktivnosti radi podizanja kapaciteta kulturne infrastrukture otvaranjem novih prostora za kulturnu i umetničku produkciju.\nOsnovni cilj uspostavljanja Kulturnih stanica jeste decentralizacije kulture, razvoj publike, povećanje dostupnosti kulturnih sadržaja i unapređenje kvaliteta društvenog i kulturnog života u različitim delovima grada.\n"Kako su kulturne stanice prvenstveno namenjene građanima, njihovo aktivno učešće u razvoju ovih prostora je od izuzetnog značaja. Istraživanjem će biti obuhvaćeno ispitivanje kulturnih potreba i navika građana, njihovih interesovanja i željenih sadržaja, kao i drugi faktori koji mogu da utiču na dostupnost kulture u najširem smislu, ali i potencijala lokalnih zajednica", navode iz Fondacije "Novi Sad 2021".


Odbor za ljudska prava donirao medicinsku opremu Kovid bolnici u Surdulici - juGmedia\nPredstavnici Odbora za ljudska prava Vranje uručili su juče prvi deo donacije, medicinsku opremu, Specijalnoj bolnici za plućne bolesti u Surdulici namenjenu COVID pacijentima.\n„Donirali smo 11 oksimetra, 11 beskontaktna toplomera i 30 digitalnih toplomera. Osim ove pomoći, posle isporuke od dobavljača, što očekujemo u najkraćem roku, biće uručen i EKG uredjaj za pacijente u COVID bolnici“, kažu iz ovog Odbora.\nU periodu od dva meseca kampanje, koju je Odbor realizovao u partnerstvu sa fondacijom Katalist, na platformi Donacije.rs, prikupili su sredstva u iznosu od 400.000 dinara koja su donirali humane građanke i građani juga Srbije i cele zemlje.\n„U naše i u ime direktora, lekara, medicinskog osoblja i pacijenata zahvaljujemo se na solidarnost“, poručuju u saopštenju.\n„U razgovoru sa direktorom bolnice, doktorom Slavišom Kostićem dogovorili smo da organizujemo gradjansku akciju, da animiramo gradjane i kompanije da pomognu. Iz bolnice su nam ukazali na konkretne potrebe za opremom koju trenutno nisu imali dovoljno za sve COVID pacijente, čiji se broj naglo povećavao“, dodaju iz ovog Odbora.\nPosle kraja drugog talasa pandemije, Specijalna bolnica u Surdulici bila je vraćena u redovan režim rada da bi početkom novembra opet jednim delom ušla u COVID sistem sa smanjenim kapacitetom.\n„Iz bolnice su nam potvrdili da donacija građana dolazi u pravo vreme, da je velika podrška lekarima, naročito u ovim hladnim danima novembra kada je epidemija korona virusa i kada u bolnici očekuju veliki broj inficiranih pacijenata“, ističu dalje oni.\nTrenutno u Kovid bolnici u Surdulici smešteno je 33 pacijenata koji su pozitivni na korona virus.\n„Veliki podstrek ovoj humanitarnoj akciji imali smo od Grupe 484 i Norveške ambasade koji su duplirali svaku donaciju do ukupnog iznosa od 120.000 dinara“, zaključuju iz Odbora.


Last minute ponuda apartman Vila Jaram\nLast minute ponuda apartman Vila Jaram: Last minute ponuda za period od 24.01-30.01 u Vili Jaram po ceni od 95e/noć. Iskoristite poslednji slobodan termin u Januaru uživajući u leptama našeg Kopaonika pozivajući se na HopNaKop.\nOd ove godinmu ponudi je još jedan apartman koji je slobodan već od 4. Janurara. Za informacije vezane za apartmane i ostale detalje kontaktirajte nas putem mail a vbbata2@hotmail.com ili telefon 0643761717.\nDetaljni info o apartmanu, slikama, lokaciji i ostale informacije možete naći na stranici Apartman Vila Jaram.\nIskoristite last minute ponudu i uživajte sa nama na visini po veoma povoljnim cenama.


Kožne jakne – Balkan Helicopters\nObradujte sebe ili dragu osobu novom kožnom jaknom ili kožnim aksesoarom najvišeg kvaliteta. Balkan Helicopters Vam ovom prilikom daje mogućnost da prilikom Vaše sledeće kupovine uštedite do 30% na maloprodajnu cenu. Potrebno je samo da popunite sva polja u formularu na dnu ove strane i neko iz našeg tima će Vas ubrzo kontaktirati. Prošetajte do našeg helidroma u Dobanovcima i pogledajte deo asortimana iz Kodžić Fashion.\nPreuzimanjem vaučera dobijate popust 30% za kupovinu kožnih jakni u maloprodajnim objektima Kodžic Fashion.


Pravo vreme za ulaganja u železnice Zapadnog Balkana | Restart Magazin\nPravo vreme za ulaganja u železnice Zapadnog Balkana\nŽeleznice na Zapadnom Balkanu na dobrom su putu da se prilagode železničkoj mreži EU i panevropskim koridorima a prioritet sektora u regionu ostaju otvaranje tržišta, upravljanje i interoperabilnost, rekao je danas potpredsednik Evropske banke za obnovu i razvoj (EBRD) Jirgen Rigterink.\nRigterink je u intervjuu za Euraktiv i Betu uoči Železničkog samita Zapadnog Balkana, koji će biti održan u ponedeljak u Beogradu, istakao da će EBRD nastaviti da radi sa državnim železnicama, privatnim investitorima i klijentima i vladama u regionu kako bi se ti priotiteti ostvarili.\n“EBRD ima ambiciozne planove u regionu za unapređenje kvaliteta usluga i brzine širom željezničke mreže uz produžavanje Transevropske transportne mreže u skladu sa standardima EU, dalje jačanje kapaciteta za pripremu i sprovođenje projekata u skladu s tim, poboljšanje upravljanja, kao i bezbjednosti i održavanja”, rekao je Rigterink.\nOn je podsjetio da željeznice predstavljaju ekološko, održivo, inovativno, bezbjedno i efikasno sredstvo transporta ali da su godinama “trpjele zbog, naizgled, nezaustavljvog trijumfa automobila koji je doveo do nedovoljnog investiranja i napuštanja nekada dobro uspostavljenih željezničkih veza”.\n“Sada se situacija preokrenula. Sada je vrijeme za ulaganja u željeznicu kako bi se Evropa i njen region (Zapadni Balkan) približili na način koji ujedno rješava ekološke izazove našeg doba”, istakao je Rigterink.\nPrema njegovim rečima, to je prilika koju ne treba propustiti, posebno za zemlje Zapadnog Balkana kojima povezivanje ostaje na vrhu dnevnog reda.\n“EBRD i njene partnerske institucije, EU i Evropska investiciona banka (EIB), pružaju dobro strukturirano finansiranje i podršku za sprovođenje investicija u skladu sa najboljim međunarodnim standardima i praksama”, rekao je Rigterink.\nKada je riječ o Srbiji, on je rekao da je EBRD do sada u njen željeznički sektor ukupno investirala 564 miliona eura u infrastrukturu i vozna sredstva dodajući da podrška “fizičkim” investicijama predstavlja samo dio posla.\n“EBRD kroz investicione projekte takođe podržava preko potrebne reforme sektora željeznice sa ciljem jačanja korporativnog upravljanja, primjene viših standarda nabavki i ekoloških i socijalnih standarda, rodne inkluzije i inkluzije mladih”, istakao je Rigterink.\nŽeljeznički samit Zapadnog Balkana 2021 organizuju Stalni sekretarijat Transportne zajednice, EIB i EBRD, pod okriljem Ministarstva građevinarstva, saobraćaja i infrastrukture Srbije.\nSamit će okupiti ministre saobraćaja iz regiona i članica EU koje se graniče sa Zapadnim Balkanom, predstavnike Evropske komisije i profesionalce iz sektora željeznice.\nCilj skupa, na kome će biti potpisana deklaracija “Posvećenost željeznici”, jeste unapređenje regionalne i evropske saobraćajne politike, kao i doprinos bezbjednijem, bolje povezanom i održivom željezničkom saobraćaju.\nOdržavanje Samita poklapa se sa dolaskom u Beograd voza Konekting Jurop ekspres čijim će petonedjeljnim putovanjem duž kontinenta biti obilježena Evropska godina željeznice.\n← U Nemačkoj za vreme karantina nema plate za nevakcinisane građane\nPolicija Velike Britanije zaplenila 1,5 tona kokaina →


Savremeno sanitetsko vozilo za Specijalnu bolnicu "Bukovička banja" | Specijalna bolnica za rehabilitaciju Bukovička banja\nSavremeno sanitetsko vozilo za Specijalnu bolnicu "Bukovička banja"\nMinistarstvo zdravlja Republike Srbije, u okviru projekta „Hitan odgovor Republike Srbije na COVID-19″ opredelilo je za Specijalnu bolnicu za rehabilitaciju “Bukovička banja” sanitetsko vozilo “FIAT DUCATO” vredno 5 miliona dinara, u potpunosti opremljeno neophodnom savremenom opremom.\n“Zahvaljujući ovoj vrednoj donaciji Ministarstva zdravlja upotpunićemo kvalitet naše zdravstvene usluge. Sanitetsko vozilo opremljeno je medicinskim aparatima i pratećom opremom najnovije generacije, poseduje defribilator sa monitorom, EKG aparatom, udlagama za imobilizaciju povređenih. Ovo vozilo će omogućiti da se prevoz naših pacijenata do najbliže zdravstvene ustanove obavi u potpunosti bezbedno i kvalitetno”, istakao je dr Slobodan Prodanović, direktor Specijalne bolnice “Bukovička banja”.\nOn je istakao da je u petogodišnjem planu ove zdravstvene ustanove, planirana kupovina novog santitetskog vozila, ali ovom izuzetnom donacijom Ministarstva zdravlja, planirana sredstva će biti preusmerena za kupovinu nekih drugih aparata, koji su neophodni Specijalnoj bolnici.


Generalna skupština UN jednoglasno usvojila rezoluciju Srbije o Kosovu | Republika Srpska\nNaslovna Vijesti Generalna skupština UN jednoglasno usvojila rezoluciju Srbije o Kosovu\nGeneralna skupština UN usvojila je rezoluciju o Kosovu koju je podnijela Srbija uz podršku EU. Rezolucija usvojena jednoglasno, odnosno aklamacijom.\nU obraćanju Generalnoj skupštini ministar spoljnih poslova Srbije Vuk Jeremić rekao je da Srbija neće priznati nezavisnost Kosova i pozvao je skupštinu UN da aklamacijom usvoji rezoluciju koju je Srbija podnijela zajedno sa EU.\nJeremić je istakao da Srbija predlaže rezoluciju zajedno sa 27 članica EU od kojih neke nisu priznale nezavisnost Kosova, a neke su to učinile. On je napomenuo da je predložena rezolucija fundamentalno statusno neutralan dokument.\nPlenarna sjednica počela je sa dvočasovnim zakašnjenjem, zbog nedoumica koje je izazvalo prisustvo predstavnika Kosova, pa je Jeremić zatražio od predsjedavajućeg Generalne skupštine objašnjenje, s obzirom da Kosovo nije suverena i nezavisna država.\n„Vidimo predstavnike Kosova. Oni nisu suverena nezavisna država i molim vas objasnite nam njihovo prisustvo“, rekao je Jeremić, pokazujući na predsjednika Kosova Fatmira Sejdiua, premijera Hašima Tačija i ministra spoljnih poslova Skendera Hisenija.\nSrpski stav podržali su Rusi, ali je njihov protest bio uzaludan, jer je predsjedavajući bio nemoćan da interveniše. Kosovska delegacija smještena je na trećem nivou, rezervisanom za goste.\n„Oni su gosti Francuske, Njemačke, Velike Britanije, Italije i SAD“, odgovorio je predsjedavajući Ali Abdusalam Treki.\nJeremić je izjavio je nakon sjednice Generalne skupštine UN da Rezolucija, koja je konsenzusom usvojena na sednici Generalne skupštine UN, ni na koji način ne potvrđuje nezavisnost Kosova, niti dovodi u pitanje teritorijalni integritet Srbije.\nOn je rekao da je usvajanje rezolucije Srbije o Kosovu, usaglašene sa EU, od izuzetno velike važnosti, jer se njom okončava proces pred Međunarodnim sudom pravde sa političkim zaključkom koji poziva na pregovore.\n„Rezolucija koja je usvojena ni na koji način ne potvrđuje nezavisnost Kosova, niti dovodi u pitanje teritorijalni integritet Srbije. Većina govornika u današnoj debati, uključujući i neke od najuticajnijih država – Rusiju, Kinu, Indiju, Brazil, Argentinu, Indoneziju jasno je diskutovala u korist Srbije“, rekao je Jeremić.\nOn je podsjetio i da dvije trećine članica UN nije priznalo jednostrano proglašenu nezavisnost Kosova, kao i da je rješenje prihvatljivo za sve strane moguće postići samo dijalogom.\n„Srbija je spremna za dijalog. Srbija je oduvek bila spremna za dijalog, a nadam se da će i kosovski Albanci biti spremni za dijalog. Rešenje za bilo koje otvoreno pitanje može se legitimno postići samo kada bude potvrđeno u Savetu bezbednosti“, istakao je Jeremić.\nPredsjednik Srbije Boris Tadić rekao je ranije da rezolucija, ni na koji način, ne sadrži priznanje nezavisnosti Kosova i da se nakon usaglašavanja sa EU, izmijenjena rezolucija, kao i prethodna, poziva na principe i ciljeve UN. Prima se k znanju sadržaj savetodavnog mišljenja Međunarodnog suda pravde iz jula ove godine.\nU rezoluciji nema, za neke evropske partnere sporne rečenice, da jednostrana secesija ne može biti prihvatljiv način za rješavanje teritorijalnih pitanja, ali se navodi da bi proces dijaloga, sam po sebi, bio faktor mira, bezbjednosti i stabilnosti u regionu i da bi dijalog imao cilj da unaprijedi saradnju, ostvari napredak na putu ka Evropskoj uniji i poboljša živote ljudi.\nPoslije rasprave u Generalnoj skupštini, pitanjem Kosova će se i ubuduće, kao i dosad, baviti Savjet bezbjednosti UN, u skladu sa Rezolucijom 1244.


Naslov: Knjaževac Čet 6 Okt - 0:16\nKnjaževac je četvrta po površini opština, a nalazi se na istoku Srbije gde je i pogranična zona sa Bugarskom. Nekada je to bilo rudarsko mesto,centar velikih, izvozno orijentisanih industrijskih kombinata, a danas se sve više razvija kao turističko područje. Gosti pamte Knjaževac po zelenim krajolicima, reci Timok i osam mostova, ukusnoj jagnjetini i vinu kao u Toskani.\nPečat ovom kraju koji su ljudi naseljavali još u praistoriji, dala je Stara planina koju mnogi nazivaju krov Srbije, jer je Midžor sa 2169. metara najviši vrh u zemlji. Planina je od pre nekoliko godina veliko gradilište turističkih objekata, jer u strategiji razvoja turizma Stara planina sa ski centrom Babin zub pretenduje da biće najveći zimski centar u Jugoistočnoj Evropi. U letnjem periodu je idealno mesto za pripreme snoubordista, a ima i bogatu ponudu za ljubitelje šetnji i seoskog turizma, bicikliste.\nLokalna samouprava u opštini Knjaževac daje veliki podsticaj razvoju turističke infrastrukture na lokalnom i regionalnom nivou. Pre osam godina, u ovom kraju je bilo tek 50 kreveta, a danas je, samo u seoskim domaćinstvima, nekoliko puta više. U ovom kraju je dobro sačuvana narodna arhitektura, dok se materijalna dobra čuvaju u Zavičajnom muzeju. Među muzejskim eksponatima izdvaja se zbirka dvopređnih čarapa koja je sakupljena u selima ovog kraja i nominovana je za prvi stepen zaštite na svetskom nivou. Zavičajnom muzeju, smeštenom u kući koja je kulturno dobro građanske arhitekture, pripada i lokalitetarheološko-etnološkog parka u selu Ravna, na kome se nalaze nadgrobni spomenici iz vremena Rimskog carstva. Tu se nalazio i vojni logor sa naseljem, a mesto je bilo na važnom putu do velikih palata Romulijane i Medijane u kojima su živela dvojica, od 17 rimskih imperatora, rođenih na tlu današnje Srbije.\nOpština obuhvata i 85 seoskih naselja u kojima se sve više domaćinstava bavi seoskim turizmom. Tu se organizuju i zanimljive manifestacije kojima se čuva i oživljava etnotradicija stanovništva, neguje muzika, govorništvo, ali i slave plodovi prirode. Takva je manifestacija Šipurijada koja se od 2007. godine održava u Novom Koritu, selu koje je nekada bilo na važnom ekonomskom koridoru, na saobraćajnici kojom se prevozila roba sa Dalekog istoka ka Evropi. Tu su se ukrštali vojni putevi, a prevoj Kadibogaz između sela Novo Korito i Salaš u Bugarskoj, bio je jedan od najnižih i najpristupačnijih prelaza na tom delu Stare planine.\nU šumama ovog dela Srbije živi divljač koja je na svetskoj listi zaštite, a mnoge vrste su lovački trofej sve brojnijih lovaca iz inostranstva. Knjaževac je jedna od stanica na Putu vina, a vinogorja iz ovog kraja datiraju još iz doba Rimljana. Vrlo je aktivno Udruženje proizvođača vina i rakije travarice kojoj ukus i miris daju lekovite trave sa Stare planine. Udruženje je inicijator sajma pršute, vina i sira koji svakog proleća okuplja proizvođače vina, privrednike, članove asocijacija za negovanje tradicije, kao i sve veći broj turista. Veliki broj firmi, doskorašnji uvoznici, sada sve više izvozi u zemlje Evropske unije, a među njima značajno mesto imaju proizvođači vrlo kvalitetnog meda i 35 pčelinjih proizvoda. Opština Knjaževac učestvuje u raznim projektima prekogranične saradnje koji konkurišu za sredstva iz međunarodnih fondova, pa su po tome prva opština u jugoistočnoj Srbiji.\nNaslov: Re: Knjaževac Pon 9 Feb - 9:47\nNaslov: Re: Knjaževac Pon 9 Feb - 9:48\nNaslov: Re: Knjaževac Pon 9 Feb - 9:49\nNaslov: Re: Knjaževac


BT65 -Fm transmiter - Idealno.rs\nPočetna / Auto-Moto / Auto akustika / Auto radio / BT65 -Fm transmiter\nPonuda prodavnice bcgroup za proizvod BT65 -Fm transmiter. Ispravnost cene i podataka proveri na internet stranici prodavnice.\nFM transmiter za kola LCD Xwave BT65 Red\nBT894 -Fm transmiter\nXwave BT63 FM Transmiter Plavi\nProizvođač X WAVE\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za BT65 -Fm transmiter i izberi najbolju. Auto radio iz kategorije Auto akustika je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda BT65 -Fm transmiter i vidi da li ti odgovara ili pogledaj druge proizvode brenda X WAVE. Opis i tehnički podaci proizvoda BT65 -Fm transmiter se mogu razlikovati od onih u internet prodavnici u kojoj obavljaš kupovinu. BT65 -Fm transmiter je dostupan u prodavnici bcgroup po ceni, koja je navedena pored svakog prodavca u meniju "Prodavnice".\nGarantne uslove za BT65 -Fm transmiter proveri u prodavnici u kojoj nameravaš da obaviš kupovinu. Slika za BT65 -Fm transmiter je simbolična, zato se pre kupovine u prodavnici uveri da je proizvod isti.\nModel Xwave BT65 Reprodukcija MP3, WAV, MP4 USB povezivanje USB 2.0 Bluetooth Ne Ostalo 15 FM kanala 87.7, 87.9, 88.1, 88.3, 88.5, 88.7, 88.9, 106.7, 106.9, 107.1, 107.3, 107.5, 107.7, 107.9MHz , slot za SD MMC kartice,


'MOLDAVIJI JE UZOR SRBIJA'\n'MOLDAVIJI JE UZOR SRBIJA'\nPoruka Leanke Dačiću\nFoto:Tanjug/Ministarstvo spoljnih poslova/Ognjen Stevanović\nPotpredsednik Vlade Moldavije za evropske integracije Jurij Leanka izjavio je juče u Beogradu da njegova zemlja neće promeniti svoj princip podrške teritorijalnom integritetu Srbije u pogledu samoproglašenog Kosova.\nLeanka na posle razgovora sa potpredsednikom Vlade Srbije Ivicom Dačićem na zajedničkoj konferenciji za novinare u Ministarstvu spoljnih poslova Srbije napomenuo da i Moldavija ceni stav Srbije, koja priznaje region Pridnestrovlja kao sastavni deo Moldavije.\n- Nastavićemo da podržavamo jedni druge da bi u jednom trenutku mogli da pronađemo rešenja za ove konflikte - rekao je on.\nLeanka je izjavio da Moldavija može mnogo da uči od Srbije, koja joj može biti uzor.\n- Imate dobre odnose sa Rusijom, a na putu ste evropskih integracija i pregovarate sa EU, a nama su potrebni takvi dobri primeri, iz kojih možemo mnogo da učimo od vas - poručio je Lenaka, koji je i bivši premijer Moldavije.\nPrema njegovim rečima, Moldavija, uprkos problemima koje ima, može od Srbije naučiti kako da pregovara i sprema se za pristupanje Uniji i kako da sprovodi reforme, kako je rekao, u oblasti prava i pravde.\nDačić je zahvalio na principijelnom stavu Moldavije i podsetio da je ta zemlja glasala protiv prijema Kosova u Interpol, kao i pre četiri godine u UNESCO. On je napomenuo da sa Moldavijom nema otvorenih pitanja, a da je obostarna zainteresovanost da se odnosi još unaprede u svim sferama, ekonomiji, ali i kulturi, nauci, parlamentarnoj saradnji i oblasti bezbednosti, te u evrointegracijama.\n- Mi se zalažemo za to da EU otvori širu perspektivu našim zemljama, kao podsticaj stabilnosti u celoj Evropi -rekao je Dačić.\nLeanka je izrazio uverenje da će i posle izbora, koji se u toj zemlji opdržavaju ovog meseca, nastaviti dobra saradnje Moldavije i Srbije.\nDvojica šefova diplomatije složili su se da ima prostora za poboljšanje bilateralne saradnje i to u ekonomiji, s obzirom na to da je razmena na nivou oko 30 miliona evra.


Rio Tinto: Apsolutno nemoguće da su naše bušotine uzrok crvene vode\nVesti Autor:N1 Beograd31. jul. 202120:25 > 20:2659 komentara\nIzvor: Rio Sava Exploration\nIz Rio Tinta navode da se jezero u kojem su meštani primetili crvenu boju, o čemu su obavestili i redakciju N1, nalazi na privatnoj parceli na kojoj kompanija ne vrši nikakva ispitivanja.\n„Rio Sava Exploration (RSE) poziva vlasnika parcele na kojoj se nalazi pomenuta bara (jezero) da bez odlaganja o ovoj pojavi obavesti nadležne inspekcijske organe, kako bi se utvrdio sastav i poreklo izlivene crvene vode. RSE je takođe veoma zainteresovan da od nadležnih i stručnih organa sazna uzrok ove neobične pojave“, poručuje se u saopštenju.\nKompanija Rio Tinto dodaje i da je u periodu od 2007. do 2018. u radijusu od oko 200 metara postojalo 15 istražnih bušotina koje su služile za utvrđivanje položaja rudnog tela u ležištu Jadar, i da nijedna od tih 15 bušotina nije izvedena kao hidrogeološka.\n„Bušotine su zacementirane od dna do površine terena, i u njima i oko njih nema i ne može biti nikakve podzemne vode koja bilo gde cirkuliše. Imajući u vidu ove činjenice, apsolutno je nemoguće da su ove bušotine uzrok nakupljanja vode, ni njene obojenosti crvenom bojom“, uveravaju iz Rio Tinta.\nPodsećaju i da se projekat Jadar nalazi u fazi studije izvodljivosti, i da tek nakon ishodovanja svih dozvola može da se počne sa izgradnjom rudnika i svih pratećih kapaciteta.\n„Dakle, ne može biti reči da je Rio Tinto ‘počeo sa iskopavanjem’ jer nas od tog trenutka deli minimum pet godina“, poručuju iz te kompanije.\nRio Tinto je uz saopštenje poslao i fotografije pomenutog jezera na kojima se, kako navode, vidi zatečeno stanje danas oko 17 časova, i na kojima se ne vidi da je voda obojena u crveno.\nrio savaRio Sava Exploartionrio tinto


Epidemiolog dr Radmilo Petrović izjavio je da očekuje da vrh talasa koronavirusa bude u prvoj polovini februara i naveo da se ne zna tačno kada će biti kraj pandemije. Vakcinacija je, prema njegovim rečima, jedini način da se ljudi zaštite, jer vakcina štiti 24 sata, a maske samo dok ih nosimo. Petrović je za TV Tanjug naveo da je obeležavanje krsnih slava uz prisustvo velikog broja ljudi doprinelo povećanju broja zaraženih. Naveo je da je se za razliku od prethodnih talasa omikron brže širi, ali da je klinička slika obolelih lakša, te da i u narednom periodu očekuje povećan pritisak na domove zdravlja i kovid ambulante. „Pitanje je koliko može naš zdravstveni sistem da izdrži, zdravstveni radnici su već umorni od tolikog broja pacijanta koji dolaze na testiranje”, rekao je\nMADRID - Svetska turistička industrija ostvarila je rast od 4,0 posto prošle godine u odnosu na 2020., ali su svi pokazatelji i dalje daleko ispod nivoa pre pandemije, a stručnjaci iz ove industrije ne očekuju potpuni oporavak pre 2024., objavila je Svetska turistička organizacija. Rastuća stopa vakcinacija i ublažavanje ograničenja putovanja jesu omogućili blagi oporavak u drugoj polovini 2021., ali je širenje omikron soja kovida u decembru izazvalo novi pad rezervacija putovanja i optimizma u ovoj industriji, navodi se u izveštaju ove agencije UN sa sedištem u Madridu. „Tempo oporavka je i dalje spor i neujednačen u svim regionima sveta zbog različitih stepena ograničenja mobilnosti, stopa vakcinacije i poverenja putnika”, konstatuje se u izveštaju. Najveći rast dolazaka\nŽENEVA - Šef Svetske zdravstvene organizacije za vanredne situacije Majkl Rajan izjavio je danas da bi pandemija korona virusa mogla da bude gotova ove godine ukoliko se brzo reše problemi u dostupnosti vakcina i lekova. Govoreći tokom panel diskusije koju je organizovao Svetski ekonomski forum, doktor Rajan je poručio da „virus možda nikada neće nestati” jer takvi pandemijski virusi „na kraju postaju deo ekosistema”, prenosi agencija AP. Ali, kako je naveo, postoji šansa da se okonča vanredna situacija u javnom zdravstvu ove godine ukoliko se urade stvari o kojima je već diskutovano. SZO je ocenila da postoji neravnoteža u vakcinaciji protiv korona virusa između bogatih i siromašnih zemalja i navela da je to „moralni neuspeh”. Kako navodi AP, manje od 10 odsto ljudi u\nGlavna naučnica Svetske zdravstvene organizacije Sumja Svaminatan pozdravila je to što vlade počinju već sada da se pripremaju za prelazak iz pandemije koronavirusa u endemsko stanje, ali i ukazala da nije moguće da jedna zemlja pređe na endemsko stanje, a da je ostatak sveta usred pandemije. „Očekujemo da će se ogroman broj ljudi na svetu inficirati omikron sojem i biće imunizacije za druge sojeve”, rekla je ona nemačkom dnevniku „Handelsblat”. Prema njenim rečima, ohrabrujuće je što će za mnoge milione ljudi na svetu u ovoj godini postojati bolja imuna zaštita zbog vakcinacije, ali i infekcije. Da li će prelazak na endemsko stanje uslediti već posle omikron soja je, kaže, još nejasno. „Ne znamo kada i gde će se pojaviti novi soj”, upozorila je Svaminatan, prenosi\n11.01.2022 u 21:42\nOmikron soj pretvoriće korona virus u endemsku bolest\nHAG - Iako je korona virus još uvek u fazi pandemije, širenje soja omikron pretvoriće virus u endemsku bolest sa kojom čovečanstvo može da nauči da živi, saopštila je večeras Evropska agencija za lekove (EMA). Agencija je izrazila sumnju u vezi sa primenom četvrte doze vakcine uz ocenu da ubrizgavanje ponovljenih doza nije „održiva” strategija. „Niko ne zna tačno kada ćemo biti na kraju tunela, ali ćemo tamo stići”, izjavio je predstavnik agencije Marko Kavaleri i dodao da će se povećanjem imunizacije i prirodnim imunitetom korona virus polako kretati ka endemskoj bolesti. Prema njegovim rečima, ne sme da se zaboravi da je korona virus još u fazi pandemije. Svetska zdravstvena organizacija (SZO) sa svoje strane je saopštila da još rano označiti korona virus kao endemsku bolest\n10.01.2022 u 21:59\nPremijer Italije smatra da su nevakcinisani odgovorni za zdravstvenu krizu\nRIM - Mali broj Italijana koji odbija da se vakciniše protiv kovida 19 u velikoj meri je odgovoran za nastavak zdravstvene krize, izjavio je danas italijanski premijer Mario Dragi, javlja Tanjug. Italijanska Vlada je prošle nedelje učinila vakcinaciju obaveznom za sve starije od 50 godina u pokušaju da ublaži pritisak na svoje bolnice zbog porasta broja novozaraženih, preneo je Rojters. „Nikada ne smemo da izgubimo iz vida činjenicu da je večhina problema koje danas imamo zato što ima nevakcinisanih ljudi”, rekao je Dragi na konferenciji za novinare. „Po ko zna koji put pozivam sve one Italijane koji još nisu vakcinisani da to urade i da dobiju treću dozu vakcine”, istakao je on. Ministar zdravlja Roberto Speranca rekao je da je 89,4 odsto svih starijih od 12 godina primilo


Home»Vesti»Veterinarski institut iz Kraljeva vrši testiranja na koronavirus\n31. марта 2020. Vesti\n– Uzorke će dopremati Zavodi za javno zdravalje sa teritorije ukupno pet okruga, Zlatiborskog, Moravičkog, Rasinskog, Šumadijskog i Raškog okruga. Mislim da ćemo uspeti da zadovoljimo potrebe ispitivanja sa navedenih područja – kaže direktor Mišo Kolarević.\nZaposleni u VSI su potpuno obučeni i spremni za ovo testiranje, ističe Kolarević, a iza njih je i višegodišnje iskustvo u radu sa infektivnim agensima i metodom koja je predviđena kada su u pitanju uzorci na korona virus.\nSam postupak u laboratoriji, prema rečima Kolarevića, trajaće par sati, ali treba uzeti u obzir razuđenost područja, tako da će rezultati biti u 24 sata.\n– Tu će i epidemiloške službe Zavoda sa teritorije pet okruga imati težak zadatak da obave uzorkovanje, a potom ga nama dopreme. Ono što je takođe veoma važno, testova ima dovoljno, a u slučaju eventualne potrebe biće ih još dopremljeno – kazao je Kolarević.


Premijer liga od sledeće godine na Areni - Bonitet\nPremijer liga od sledeće godine na Areni\n„Telekom Srbije, lider u oblasti telekomunikacija i multimedije u ovom delu Evrope, čvrsto stoji iza Arena Channels Group. Smatramo da je ovo velika pobeda svih nas. Premijer liga je vrh svetskog klupskog fudbala i velika je privilegija imati je u svojoj ponudi. Ogromno nam je zadovoljstvo što na veliku listu poslovnih partnera i prijatelja, konačno možemo da dodamo i Premijer ligu,“ rekao je direktor Arena Channels Group, Nebojša Žugić.\nPol Molnar, šef sektora za medije Premijer Lige, izjavio je da će Arena Sport biti sjajno mesto za Premijer ligu. „Zahvaljujući ovom ugovoru, navijači na Balkanu mogu da očekuju više direktnih prenosa utakmica, nego ikada ranije“.\nPočevši od sezone 2022/23, Premijer Liga će imati nezapamćenu prisutnost u regionu sa prenosima uživo svih 380 utakmica,saopšteno je.\nIako iznos za koji je Telekom platio ova prava nije još zvanično saopšten, pojedini mediji spekulišu da je u pitanju cifra od 600 miliona evra, tj 100 miliona po sezoni.\nDo sada je prava prenosa utamica najpopularnije lige na svetu imao Sport klub, koji je u vlasništvu United Media.\nPrethodni tekstMarera Property Management preuzela 100% vlasničkog udela u Marera Construction-u\nSledeći tekstPoslednji Hari Poter (2007)


19.08.2018. 23:49 > 23:54\nRumunska ministarka unutrašnjih poslova oglasila se danas prvi put u javnosti povodom nedavnih sukoba policije i učesnika antivladinih protesta u Bukureštu, navodeći da je tog dana na stotine demonstranata napalo pripadnike policije.\nOvo je prvo obraćanje ministarke Karmen Dan posle protesta 10. avgusta na kojima su izbili sukobi u kojima je 450 ljudi povređeno.\nDan je rekla da je ministarstvo identifikovalo do 1.000 ljudi koji su tokom protesta počinili nasilje.\nPozivajući se na izveštaj ministarstva od 90 strana, Dan je rekla da je i policija pod istragom zbog sumnje da je u pet slučajeva došlo do preterane upotrebe sile protiv mirnih demonstranata.\nMinistarka policije tvrdi da su mediji objavljivali snimke koji bi mogli da navedu na pogrešan zaključak da bi naškodili vladi.\nNakon što je završila izlaganje, ministarka nije želela da odgovara na pitanja, preneo je AP.\nTokom sukoba s demonstrantima, policija je ispalila suzavac i koristila vodene topove, podseća američka agencija.\nPremijerka Rumunije Vjorika Danćila uputila je pre dva dana pismo predsedniku Evropske komisije Žan-Klodu Junkeru u kojem opravdava upotrebu sile protiv demonstranata tokom antivladinog protesta.\nOna, naime, tvrdi da drugi političari, uključujući predsednika Klausa Joanisa, pokušavaju da "nasilno uklone legitimnu vladu".\nNjen prvi komentar o protestima usledio je nakon što je portparol EU Kristijan Špar u četvrtak ocenio da su "mirni protesti završeni nasiljem, a da nasilje nikad ne može da bude rešenje u politici".\nPremijerka u pismu Junkeru navodi da su demonstranti pokušali da probiju kordon policije oko vladinih kancelarija i da su policajci u skladu sa zakonom odgovorili na nasilje.\nRumunska specijalna policija suočava se sa optužbama za prekoračenje ovlašćenja na mirnim protestima 10. avgusta.\nAntivladin protest radnika u Rumuniji


Sokolac: Predstavljena tri biznis-plana o pčelarstvu i mljekarstvu - Trebevic.net\nNa Sokocu su danas predstavljena dva biznis-plana za oblast pčelarstva i pilot biznis plan za mljekarstvo, te održana rasprava o stanju u malinarstvu na području 12 opština Sarajevsko-romanijske i Gornjodrinske regije.\nDanašnjoj radionici o temi “Realizacija biznis-planova i analiza podsektora u poljoprivredi” prisustvovali su predstavnici udruženja, zadruga i privatnih preduzeća vezanih za pčelarstvo, mljekarstvo i malinarstvo sa Sarajevsko-romanijske i Gornjodrinske regije.\nMenadžer Projekta razvoja konkurentnosti u ruralnim područjima – RCDP Dragan Vučković rekao je novinarima da se u okviru ovog projekta finansiraju biznis-planovi koje podnose predstavnici udruženja, zadruga ili privatnih preduzeća.\nVučković je dodao da prihvaćeni bizns-planovi budu finansirani učešćem korisnika, opštine i IFAD projekta.\nMenadžer Klastera “SRP” Željka Pejović ocijenila je da će danas predstavljeni biznis-plan za mljekarstvo pomoći održivost malih farmerskih domaćinstava, kojih ima mnogo na Sarajevsko-romanijskoj i Gornjodrinskoj regiji.\nLider Udruženja pčelara “Roj” iz Istočne Ilidže Dragomir Dragičević predstavio je petogodišnji biznis-plan kojem je cilj da promoviše pčelarstvo i privuče mlade.\nDragičević je naveo da će pčelari, ukoliko ovaj plan bude odobren od strane IFAD-a i resornog ministarstva Srpske, kroz dva start paketa dobiti po 10 novih košnica, sa i bez rojeva, pčelarsku opremu, vrcaljke, vage i topionike.\n– Pčelari učestvuju sa 30 do 40 odsto sredstava, opštine 20 odsto, IFAD projekat 50 odsto – naveo je Dragičević.\nSekretar Udruženja pčelara “Pale” Momčilo Ćosović predstavio je biznis-plan čiji je cilj jačanje kapaciteta ove organizacije.\nĆosović je naglasio da ovo udruženje želi da promoviše pčelarstvo i kao dio eko-turizma, navodeći da su predvidjeli izgradnju mini pčelarskog centra sa pčelarskim objektom i api-komorom.\nDirektor bilećke Mljekare “Pađeni” Nenad Vukoje prezentovao je pilot biznis plan koji, zajedno sa IFAD projektom i resornim ministarstvom Srpske, odnosno Jedinicom za koordinaciju poljoprivrednih projekata, obezbjeđuje grant sredstva od 50 do 60 odsto za kupovinu steonih junica.\nVukoje je ocijenio da se na ovaj način značajno pomažu domaćinstva koja prodaju mlijeko, navodeći primjer da će junica vrijednosti 4.500 KM mljekara-korisnika koštati 2.200 KM, uz pogodnost da mljekar postaje jedan vid garanta za otplatu kupljenog krla.\nViši stručni saradnik za voćarstvo Dragan Bejatović iz Resora za pružanje stručnih usluga u poljoprivredi Područne jedinice Sokolac, rekao je novinarima da ovaj resor podržava sva udruženja i zadruge u oblasti poljoprivrede i prati realizaciju projekata u toj oblasti na 12 opština Sarajevsko-romanijske i gornjodrinske regije.\n– Podržaćemo i danas promovisane biznis-planove – poručio je Bejatović.\nOrganizator današnje radionice je Jedinica za koordinaciju poljoprivrednih projekata Ministarstva poljoprivrede, šumarstva i vodoprivrede Republike Srpske.


Krivokapić sazvao za ponedjeljak, 23. avgust, sjednicu Vijeća za nacionalnu bezbjednost - PORTAL REVIJE FOKUS\nKrivokapić sazvao za ponedjeljak, 23. avgust, sjednicu Vijeća za nacionalnu bezbjednost\nPredsjednik Odbora za odbranu i bezbjednost Skupštine Crne Gore i član Vijeća za nacionalnu bezbjednost Milan Knežević pozvao je prije četiri dana predsjednika Vlade Zdravka Krivokapića da “koliko sjutra sazove sjednicu Vijeća za nacionalnu sigurnost, na kojoj bi zatražili od Milivoja Katnića da odmah uhapsi Veselina Veljovića zbog poziva na rušenje ustavnog poretka i najave građanskih sukoba”\nPremijer Zdravko Krivokapić sazvao je za ponedjeljak, 23. avgust, sjednicu Vijeća za nacionalnu bezbjednost, javljaju mediji bliski vladajućoj većini, prenosi portal Luča.\nPortal Luča piše da bi sjednica bi trebalo da se održi u zgradi Vlade sa početkom u 11 časova.\nNa dnevnom redu naći će se jedna tačka i to analiza aktuelne bezbjednosne situacije u Crnoj Gori.\nPredsjednik Odbora za odbranu i bezbjednost Skupštine Crne Gore i član Vijeća za nacionalnu bezbjednost Milan Knežević pozvao je prije četiri dana predsjednika Vlade Zdravka Krivokapića da “koliko sjutra sazove sjednicu Vijeća za nacionalnu sigurnost, na kojoj bi zatražili od Milivoja Katnića da odmah uhapsi Veselina Veljovića zbog poziva na rušenje ustavnog poretka i najave građanskih sukoba”.\nČlanovi Vijeća za nacionalnu bezbjednost su premijer Zdravko Krivokapić, Dritan Abazović, potpredsjednik Vlade Crne Gore, Sergej Sekulović, ministar unutrašnjih poslova, Olivera Inac, ministarka odbrane, Milojko Spajić, ministar finansija i socijalnog staranja, Đorđe Radulović, ministar vanjskih poslova, Dejan Vukšić direktor Agencije za nacionalnu bezbjednost, i Milan Knežević, predsjednik Odbora za bezbjednost i odbranu Skupštine Crne Gore.\nTags: sjednicaVijeće za nacionalnu bezbjednostZdravko Krivokapić\nPrethodna priča Tuga: Mladi fudbalski reprezentativac Avganistana poginuo bježeći iz Kabula, zaglavio se u točkovima aviona\nSledeća priča MUP: Policajac nezakonito upotrijebio prinudu prema Cetinjaninu Ivanu Roganoviću\nDr Martinović: Crnogorska emigracija u Južnoj Americi treba sistematičan i istrajan odnos matične države\ndrdrago\tOctober 22, 2018